Na tuahmi thil maw i chor lai cih. – Hakha Cherry\nNa tuahmi thil maw i chor lai cih.\nMatthai 7:22-23 “Cu Ni cu a phak tikah, mi tampi nih keimah cu, ‘Bawipa, Bawipa! Na min in Pathian bia kha kan chim i na min in khuachia kha tampi kan ṭhawl hna i khuaruahharnak tampi kan tuah hna,’ an ti lai. ” “Khi tikah annih cu ka thawh hna lai i, ‘Nannih cu aho nan si kha kan hngal bal hna lo. Kal ko u, ṭhat lonak a tuahtu hna,’ tiah ka ti hna lai.”\nMinung hi thil tha kan tuahmi paoh chimh than a hmangmi kan si zia, kan tuahmi thil i chor kan hman zia le kan tuahmi thil midang sinah hei chimh chin kan duh zia kha a cunglei bible caang nih fiang tein a langhter. An rak tuahmi kha minung hawi hmai lawng hmanh si loin Pathian hmai hmanhah an chim ngam. An ning a hngal ngai ti khawh asi.\nAsi, minung nih a tuah khawhmi thil hi a minung hawi teinak ah an hman theo tawn. Pathian pi hmanh kha “cucu ka tuah ko ţung, khakha ka tuah ko ţung” an ti ngam ko.\nMinung tampi he riantuannak khrihfabu zongah hin kan tuahmi hi i cinken, mi nih vun theihpi, vun hngalhpi hi kan duh ngaingai ko. Kan khrihfabu ah cucu ka tuah, khakha ka tuah, keimah chimmi, keimah ruahmi dawh asi cu vun ti khi a nuam ngai in ruah khawh asi.\nAsinain a tanglei kan vun rel tikah minung nih kan tuahmi thil hi Pathian hmai ah i chimh tlak thil an si lo zia kha a lang ngaingai. Kannih nih cun kan khrihfabu caah kan chimrel tawn mi, khua kan khan tawn mi, kan tuah khawhmi hna hi sang tuk ah cawi thlir kan hmang. Mi teinak hei hamn sual zong a fawite.\nAsinain bible kha tha tein vun rel than hmanh, khrih le khrihfabu caah na tuahmi thil hna hi chim tlak an si rih lo hih. Cucaah khrihfabu chungah rian a tuanmi pastor in, khrihfa upa in, nu upa in, mino upa in, member dihlak tiang kan tuahmi thil hi kanmah in kan i chim tuk awk asi lo. Kan tuah khawhmi thil an tlawm tuk rih hih.\nKa tuah, ka chim, ka ruah i len loin kan tuan ding rian tu hi fel tein tuan deuh hna usih. Cucu Pathian nih a lawmhmi asi deuh. Kan tuahmi hnihchun te a um hmanhah i hmaihngalpi tuk ding kan si hnga lo. Kan tuahmi thil kong ah bible nih ngeih ter a kan duhmi lungput cu Luke nih fiang tein a kan chimh.\nLuka 17:10 “Nannih zong cu bantuk cu nan si ve ko, tuah u tiah fialmi rian kha nan tuah dih tikah, ‘Kannih cu sal santlailo kan si, kan tuah awk hnga rian a simi lawng pei kan tuah ko cu,’ va ti u,” tiah a ti hna.”\nPastor in Pathian rian kan tuannak ah siseh, khrihfa upa in kan tuannak ah siseh, nu bu le mino in kan tuannak ah siseh, i porhlawt le mi zeirellonak si hin loin kannih cu sal santlai lo kan si ti hi Khrih nih ngeihter a kan duhmi lungput asi.\nNa tuahmi thil hna in maw Khrih le khrihfabu teinak ah hmang sual lai cih, i chor sual lai cih. Pathian duhmi an si lo.\nKan relmi bible caang kha ruat hmanh, Khrih min in an tuahmi thil cu an tha tuk nain an lungput a that lo caah “kal ko u, nannih that lonak a tuahmi hna” ati hna kha.Khrih le khrihfabu ca riantuannak ahcun sal santlai lo ka si i ti ko hna usih. Pathian kan cungah aa lawm ko lai.Credit-Biak Mawng\nPerlar ah ca an tar.January 19 ah hriannam he mitampi kan kan ram a dawmi diklak kan rathan lai, tiah ca an tar.\nBreaking NEWS: Malaysia Zarhhnih Chung MCO


AA Nih Kawl Cozah Palik Ralring Peknak Cathluan Thar A Chuah – Laikua Post\nAugust 13, 2019 cahlun SHOPPING 0\nArakan ramkulh chungah a ummi cozah palik pawl cu an tuanvo leng in a hlei hluat riantuan lo ding in AA hriamtlai phu nih nizan August 12 ni ralring peknak cathluan an chuak tiah theih a si.\nPalik nih nan tuanvo leng in Arakan mipi tlaih in hrem lo ding, Palik sakhaan in ralkap hriam ngan kap bawmh lo ding, cun ramri hngak palik pawl nih AA le ralkap i dohnak ah i thlah ve lo ding ti bantuk ralring peknak cathluan a si tiah AA tuanvo ngeitu hna nih an chim.\nAA in chimhnak nawl ngeitu Dr. Khaing Thukha nih “Palik hna nih an palik rian tuan loin Kawl cozah he fonh in mipi an hrem, mipi an namnek i an thah tbk phung ning lo rian an tuan i an tuanvo leng in an tuanmi kan hmuh. Cun tu kar hrawng cu palik sakhan cu Kawl ralkap caah bawmhchanhtu thabik ah an cang i palik sakhan in hriam ngan hna an kap piak. Khat lei in ramri hngak palik hna nih Kawl cozah he i bawmh in an kan tuk ve. Cucaah cu bantuk an tuahmi ngol ding le an tuanvo te an tuannak hnga ralring peknak cathluan kan chuah hi a si” tiah a chim.\nAA hriamtlai hna nih hin an luancia February thla ahkhan tu bantukin palik pawl ralring an rak peknak cathluan an rak chuah bal cang.\nHi AA nih palik ralring peknak cathluan an chuakmi kong he pehtlaih in Arakan ramkulh Palik bawi Pyinehmu U Kyi Linn nih cun phung ning tein cunglei nih tuanvo an kan pekmi cu pehzulh in kan tuan ko lai a ti ve.\n“Anmah te in an duhmi paoh tuah ko hna seh ca. Zeihmanh a poi lo. Kanmah cu upadi ning tein kan ram nih a kan pekmi tuanvo cu pehzulh in kan tuan ko lai” tiah a chim hi a si.\nAA nih palik ralring peknak cathluan a chuahmi ahhin Palik rian a tuanmi Arakan miphun pawl hna nih AA cawlcanghnak hnahnawhnak pe khotu biachimh le thil tuah lo ding, cu bantuk a chim/tuahtu um ahcun a chimtu le a tuahtu nih tuanvo aa la lai (kan thah lai) tiah an langhter chih ti a si.\nCu pinah Kawl cozah ralkap pawl nih ralkap motor hmang ko loin palik motor, mipi motor, le China nih an pekmi China Aid pawl an hmang pinah ralkap nih palik uniform i hruk riangmang in khuami bawh le tlaih le an thilri chuh ti bantuk an tuah tiah ralring peknak cathluan ah an langhter chih tiah theih a si.


Pasal caah a sang tukmi ka duh hna loh tiin pasal caah a duhmi a chimtu Esther+Video – Vaurawng\nEsther DawtChinSung hi Idol Winner a hmuh hnu ah aa dawh chin lengmang tiin thangthat a tong ngai. Esther hi a muisam zong aa dawh pinah hlasak thiam zong asi. Tuhi Single asi lio te asi. Pasal caah a duh phun a van phuan.\nFamily timi hi Pathian pekmi asi caah pasal ngeih cu ka duh ko. Chawva hna cu ngandam ko ahcun kawl khawh asi. Chungkhar caah a biapi bikmi cu Dawtnak hi asi ko tiah Esther nih a chim.\nPasal caah a duh phun a chimmi cu;\n“Keimah a ka daw dingmi le ka chungkhar daw kho dingmi asi lai. Smart ngaiin a ummi hi ka duh hna. A sang tukmi cu a duh lem loh; keimah hi ka niam caah a sangmi cu ka uar lem loh. Keimah he aa tlak in a sangmi hi ka duh” tiah a chim.\nValentine’s Day zongah Fans sinin laksawng tampi a ngah.\nလိုချင်တဲ့ ဘဝလက်တွဲဖော် ပုံစံကို ပြောပြခဲ့တဲ့ အက်စတာ\n“Family ဆိုတာ ဘုရားပေးတဲ့ ဆုတစ်ခု ဆိုတော့ အချိန်တစ်ခုရောက်ရင် မိသားစုဘဝလေး တစ်ခု လိုချင်ပါတယ်။ စည်းစိမ်ဥစ္စာတွေက ကျန်းမာရင် ပြန်ရှာလို့ရတယ် ဆိုတော့ ချစ်ခြင်းမေတ္တာကသာ အရေး အကြီးဆုံးပါ” လို့ ပြောလာတဲ့ Myanmar Idol Season-4 Winner အဆိုတော် အက်စတာ နှင့် ခဏတာ။Myanmar Celebrity TV Update: Esther Dawt Chin Sung, Myanmar Idol Winner, shares about her ideal Man. #MyanmarIdolWinner #EstherDawtChinSung #Esther\nPosted by Myanmar Celebrity on Tuesday, February 18, 2020\nBe the first to comment on "Pasal caah a sang tukmi ka duh hna loh tiin pasal caah a duhmi a chimtu Esther+Video"


China nih Coronavirus a chuahnak a hrawh ning phuan piak a si hoi cang. China lih a chim ning a lang thlumah cang\nCoronavirus kongah China nih lih a rak chim tawn mi cu a thup khoh ti lo. Vawlei cung mithiam pawl nih China lih a chim ning le a hrokhrawlh ning phuan piak a si thlumah cang. China zong mah bantuk in vawlei cung ramkip mithiam pawl nih an phuan piak lengmang cang caah a thup kho ti lo\nU.S. Secretary of State Mike Pompeo nih April thla ah khan “China nih Laboratory Wuhan cu an hrawh” tiin a rak chim cang. Mah bantuk in bia a chim ruangah China nih USA cu fakpi in a phomh i, lih bia chim ti ding lo in a ti, Evidence zeihman USA nih a ngei lo, USA nih an mah ramchungah Coronavirus zawtnak a ngei mi hi buaipi deuh seh tiin USA cu fakpi in aphomh. Natein atu cu USA nih a chim mi a hman ning kha fiangtein a lang thluamah cang\nFriday ah Liu Dengfeng, a supervisor with China’s National Health Commission nih, January 3 ah china cozah nih “unauthorized laboratories, Coronavirus samples” umnak hrawh ding in nawl a chuah tiin The Newsweek nih a ttial\nNatein Liu Dengfeng nih cun unauthorized laboratories coronavirus samples an hrawhnak ruang bik cu, thup (Coverup) ruangah si loin, Rai hi a rah tthan sual lai ti an tih ruangah mah bantuk in cozah lei in theipinak ngei lo (Unauthorized laboratories) hi hrawh a si tiin a chim. Liu denied that the samples were destroyed as part of a cover-up, insisting that they were disposed of so as to ‘prevent risk to laboratory biological safety and prevent secondary disasters caused by unidentified pathogens\nChinese public health laws zulnak ding caah Cozah theipinak ngei lo (unauthorized laboratories) ah samples vialte cu an hrawh piak dih hna. Liu Dengfeng nih unauthorized laboratories sample zeizat an hrawh piak ti fiangtein a chim lo\nPresident Trump nih Xi Jiping cu a chawn duh lo”‘I just – right now I don’t want to speak to him. I don’t want to speak to him,’ tiin Press mi nih an hal mi cu a leh hna. Department of Homeland Security nih a langter mi “China nih mah zawtnak kongah timcia tein an thup ning catlap 4 May 1 ah an langter. The Associated Press ah an langter mi “China ‘intentionally concealed the severity’ of the pandemic in early January and hoarded medical supplies” Source- Mailonline, 16 May 2020 23:08 BST,\nBe the first to comment on "China nih Coronavirus a chuahnak a hrawh ning phuan piak a si hoi cang. China lih a chim ning a lang thlumah cang"


Inn Cung In A Zuang Mi Mino 6 Ruak Cu A Thli In Ralhrang Nih Vui An Timh Hna - Chin Eleven News\nSAC ralhrang nih Yangon khuapi, Botataung i Inn an luhnawh ruangah thinphang in inn cung a zuang i a thi mi mino 6 ruak cu an chung le sinah pe loin SAC ralhrang nih a thli in vui an timh hna.\nAugust 10 ah Yangon , Botataung myone, lampi number 44 inn number 38 cu ralhrang pawl nih an chim ning ah cun mino 5 hi thinphang in innka in an tla sual caah an thi tiin an chim. Inn in a chuak manh mi pawl zong ralhrang nih an dawi hna i an kah hna tiah khuami nih an chim.\nZeihmanh biafiang ngaingai kan thei kho lo, kan theih mi cu inn cung i a zuang i a thimi an um ti le mino 2 an thlaih hna tihi a si, tiah Botataung vengchung um mi pakhat nih cun a chim.\nYangon palek pakhat zong biahal nak an nei i, kan tlaih mi hna biahalnak kan nei hna i, inn chungah thilri an i kaipi caah mithi pawl hi buainak tuahpiak ding dirhmun an si tiah a chim. Cu caah mithil pawl hi an chung le sinah kan pe hna lai lo tiah an chim. Palek nih theihternak kan in tuah hna lai i, vui lai ah kan in auh hna lai tiah an chim. Mah kong hi cu palek nih tuanvo kan lak lai tiah an chim.\nSAC ralhrang ruangah a thi mi pawl cu ကောင်းမင်းသန့်, ရဲမင်းဦး, ဝေယံထက်, ဝေဝေမြင့်, ကိုဝေဇော်, မင်းသစ္စာအောင် tipawl an si ih သီဟကောင်းဆက်, ပိုးကျော်ကျော်ခန့် cu ralhrang pawl nih an tlaih hna tiah Yangon hrambunh media pawl nih an tar. Confirm rih lomi a thi dang zong an um hna tiah theih a si.Falam Online Media


Zalen nak hmun nuam: Ka fapa Hram Sang\nKa fapa Hram Sang,\n( CWO sianginn kaimi kan fapa Hram Sang theihtlei tiah cinken awk attial mi atang ah aum rak zohpiak hmanh uh)\nKawlram Uk nak tuanbia theihtlei na kan kuat mi hi record ttha taktak cu si. Mino nan si atu hi thil achia le attha theidan khawh ding ah kan pawngkam chan tiluan tampi he kaihkawh a hau.Hi mino nan lungthin hi kan hmailei kan suikhur kan ngunkhur nan si lai. Nan biapi tuk. An hring tu nanu napa nih nan duh nak hi an thei thiam maw?\nAtu lio kan vulei ah Tsunami, Lihninh, Meitlang puah,Thlichia hran le tilet thawnh, Vulei acim or amin.Minung zeizat lengluang dah kan thih. Minung kan tidin mi ah chemical. kan anhring cinthlak mi le theikung ah chemical.Kan thlitu an thiang ti lo. Hihi zeiruang ah dah si?\nVulei cung world leader vialte nih Nuclear power hi an power ah an hman. Nuclear nih Pathian kutzung ahrawh dih. Nuclear an ser nak hriamnam an ser nak chemical lengluang kan vulei an hrawh dih phaisa tamtuk aden an hman ruang ah vulei pi ah Bank crisis achuak dih.Sipuazi vilate atlak dih nak aruang cu hihi bak hi si.100% ahman mi si.\nMah lak ah Kawlram democracy lam hmanh kan zawh maw zawh lo kan ti ah mah le mah doh nak lunghmuh lo nak kan chuahpi. Khuale ram mah te uk duh ttung ah cun kamah kan ram hi kan i vengkho lai maw?Kawlram tlangcung miphun lak hmanh ah Laimi cu sifak bik kan si chapbai.Hawi cu Nuclear hna an neih hnu ah bia an chim kan nih Lairal kap cu rawlhmanh mah ten aichihkhah lomi kan si .Mauttam bomh in kan vah mi vulei pumpi theih. Rawl hal bu in zeiral dah kan tuk hnga..Kawl phungthluk ah rak tthuziar ning law rak ttha deuh hnga ka dir le ka kekiah lam mi nih an theih timi aum. Laimi kan dirhmun hi lung kamlo thlite teirial uh val rual hna timi can tilim sia bang kan i kilh aherh can asi.. Kan ttha zang kan i zumh hlan cu daiten to ah attha deuh.( Na u le pawl rakchim hna an ti hna, rak ti hna)\nKan dirhmun cu chan kan lak ah kan nau e,Hla sullam CWO ka fale karak in leh piak bal hna.Kha hlabia kha ruattthan uh tuak tthan uh.Lairam hla ciammam si khah.\nKan vulei himnak tu hi vulei cung um mi minung dihlak hmunkhat ttantti kan hau. Kan hriamnam sernak Nuclear sehzung pi hi hrawh aherh cang cu lo ah cun kan vulei nih akan celh ti lo.Vulei le Rili an hrum an an ai cang hih, an puak dih can hih,An thin hung tuk kan celh ti hna lo an ti cang .\nMicheal Learn hla " Sleeping child kha rak ngai hmanh. The world is so wild ati khah. Ahlabia kha ttha ten rak ngai hmanh World leader kha zei ati hna kha sullam aum tuk khah ruahding...............??????????\nKa fapa chia le ttha thleidan nak lungthin Pathian pek mi kha ruah cikcek bu te in , Na nu dir hmun in ruahding ah kan kuat. Na hawi le he rak ruat tti uh.\nUhpade " Law" cu minung nih an ser an duh ah cun an hloh khawh, athar an ser khawh, an remh kahwh mi si. Ni zan cu aliam cang kan tlai kho ti lo,Caan nih alanhpi cang micu ttah hnawh len ah zei attha hnem hnga maw?"Pin Lung cachoh" Kumtampi aliam cang mi tlaihtthan an timh mi hi, Liamcia caan nih alanhpi mi tlaihtthan timh cu "thlitu lak innsak" khi asi ko cang lai.\nCah kan duh mi\nPathian mithmai zoh bu in thilttha tuah i zuam hna usih."Sahngar politic Arpi ttap na sahngar nina" hmang ti lo ding ah kan duhpiak.Raltuk in teinak hmuh cu mitampi vathah khi si mitampi vathah khi kan i lunghmuih kan i lomh kan or diriam nak asi ah cun Sahngar Politic ti mi cu kan si hnga.Hi bantuk hi ding cu kan duh piak lo.\nCun ka fapa nahrial awk kan duh piak mi cu " Kinglang/Laikeng politic pawl hi hrial hna,,Kinglang Politi cu Milawr hmang mi Bawi pawl an zitmuai nak ah an lungton an i zuam an mah ca tthatnak miaknak ah mithlak hmang mi,ziknawh ei hmang mi leirawi hmang mi mihlen hmangmi khi an si An bawh nak thingkung he rongkhat si ding in arong/azawng ai thleng mi lengmang mi Kinglang he an tahchunh hna. Hi bantuk minung hi hawikom ah rak ser hna hlah. rak hrial hna.\nAcheu cu Hauhruang tlang ah an dir. Thazang tthawng deuh mi kha ahman zong hman lo zong ah ttanh an hmang. Minung lei hi lihchim a hmangtuk zum hlah keneh nih achim mi tu khi na rak zumh hna lai.\nAcheu cu mahvan mi meifar or phazawngdai ceu seh tiah mi mei hmih piak ahmang mi an um.Hihi rak hmang hrimhrim hlah mittha lo hman mi hriam asi.\nHi ti na kal lo ah cun nalam tluan ah chuihpah ding tamtuk lai natlu naril zungzal ko lai. Asi na in tho tthan ko na lam kha pehtthan ko. Kawl phungthluk ah nikhat ah laamkhat te in kan kal ah cun Pagaan cu atli lo kan phak ko lai anti.\n"Tlangsang pi cu na ke tang ah rakchia te"Hihi kan cah duhmi si.,\nMichael Lean To Rock sleeping child hlabia le video kan cabia he ai kaih taktak mi si rak ngai ve te\nOn Thu, Jan 26, 2012 at 3:43 AM, Fiakfairok Sang <notification+zj4ozsc=2ajy@facebookmail.com> wrote:\nFiakfairok Sang posted in CWO family.\nFiakfairok Sang 3:43am Jan 26\nLairam le Kawlram Uknak fianternak tawi (Theihtlei)\n1. Kawlram hi siangpahrang uknak in amah tein aa ukmi an rak si.\n2. Laimi zong kanmah tein ramuk bawi uknak in aa ukmi kan rak si ve.\n3. 1885 ah Kawlram pumpuluk in Mirang kuttang ah an rak tla dih ( Tlang cung tello).\n4. 1890 hnu cio ah hin Laitlang cu Mirang nih an rak lak.\n5. February 12, 1947 ( Union’s Day ) ni ah hin Shan ram pinlung khua ah Gen. Aung San nih a rak hruai hna i Tlangcungmi le Nelrawnmi hnathlaknak, minthutnak an rak tuah, Mirang kut in luatnak hmuh awk ah.\n6. Mah ah cun, Laimi aiawh in Pu Kio Mang ( Halkha ) nih Kanmah holh, kanmah ca, kanmah biaknak, le kanmah phung te hi zalong tein kan i uk ding a si ah cun kan hna a tla ve ko tiah a rak ti i a min a rak thut.\n7. November, 1947 in March 1948 tiang ramuknak phung an rak ser.\n8. March 3-5, 1947 ni ah Htilin khua, Pakhukku District ah Diduk U Ba Chu te an rak ra i, Laitlang ramuk bawi hna kha an rak sawm hn i, nan herhmi paoh kan in bawmh hna lai, nan ram tthanchonak kan in ttanpi hna lai, hmunkhat te ah rian kan ttuantti lai tiah bia an rak kamh hna i hnatlaknak minthutnak an rak tuah.\n9. January 4, 1948 ni ah Independence cu Mirang nih an rak pek hna. Cu ni cu kannih Laimi caah cun LUatnak siloin Mirang kuattang in Kawl kuttang ah kan tlak ni a rak si i Kawl nih sal ah an rak kan tlaih hram aa thawk ni a si.\n10. 1958 kum ah inn hngak cozah, Kawlram pumpaluk cu Karen nih an rak lak dih i Rangoon lawng a rak tang.\n11. 1962 kum ah Ne Win nih Aana a lak i “ Revolution Council “ nih ranuknak an rak ttuan.\n12. 1974 kum ah Myanmar Socialist Lansin Party nih uknak an ttuan ( Ne Win cozah tthiamtthiam)\n13. 1988 kum ah Kawlram mizapi nih Socialist uknak duhlonak le Democyacy uknak langhternak an rak tuah.\n14. September 18, 1989 ni ah ralkap nih uknak an lak i, SLORC (State Law and Order Restauration Council) tiah min an i sak.\n15. 1993 kum ah SPDC ( State Peace and Development Council ) tiah min an i thlen tthan.\n16. 1990 kum ah Awngsan Suh Kyi hruaimi NLD party nih election ah teinak an hmuh nain an pe duh hna lo.\n17. 2010 kum ah USDP an kai Thein Sein nih President a ttuan.\nPosted by kanukapa.blogspot.com at 1:39


Min Aung Hlaing Cu Phaisa Kongah Faktuk In An Hlen Ko Cang Hih, A Thinhung Taktak Ve Lai - DUHNUNG PAR\nMyaungMya Peng Fimcawnnak Zung Rianṭuantu Cazi Nih Phaisa Ks Sing 200 Leng A Zaampi!: Ayarwady ramṭhen MyaungMya peng pengkulh fimcawnnak zung cazi rianṭuantu pakhat nih sianguktu hna khualtlawnnak ah hman dingmi phaisa kyats sing 200 leng cu a zaampi, tiah tualchung mi nih an chim.\nPengkulh fimcawnnak zung ah cazi ṭuanvo latu Non-CDM pakhat nih Non-CDM sianginn uktu le siangcachimtu khualtlawnnak ding phaisa cu thohpiak loin caan zeimawzat a rauh hnu ah zohfelnak tuah siseh tiah an ti hnu ah cu phaisa cu a zaampi tiah theih a si.\n“Phaisa zaampitu Cazi min cu langhter a si lo i, cazi rian lawng tlai loin phaisa zong a tlaihpiak chih hna. A phaisa kenmi cu tlawm tete in a hman hnu ah, cazin cu a dik ti lo caah a taangmi phaisa cu a zaampi. A dihlak ah Kyats sing 200 leng a si lai, tiah ruah a si. Sianguktu hna cu phaisa an hmuh ti lo caah an thin a hung tuk hringhran. Pengkulh fimcawnnak zung uktu nih cun cu thawngpang cu phozar loin a thuh,” tiah fimcawnnak zung rianṭuantu pakhat nih a chim.\nSAC kuttang sianginn onmi hna chung in Ayarwady ramṭhen hi sianginn kai mi a tambik an si i, MyawngMya pengchung zong ah sianginn dihlak onnak an tuah tiah theih a si.\nYeṬaShi Peng SAC Ralkap Le NTDF Kahdohnak ah SAC Ralbawi Le Ralkap 5 An Thi: Pako ramṭhen, YeṬaShi(ရေတာရှည်) peng GwayTae(ဂွေးသဲ) khua ah rallam a sialtu SAC ralkap le TanTaung(သံတောင်) thlanglei hriamtlai phu NTDF hna cu June 22, zinglei suimilam 11:00 ah an i kap i, cu kahdohnak ah cun SAC ralkap lei ralbawi telh in ralkap 5 an thi, tiah NTDF sin in theih a si.\n“A hlankan tein SAC ralkap lei rallam an sial lai ti thawngpang theihcia a si caah lampi ah rak bawh in kan kah hna. SAC ralkap lei ralbawi pakhat telh in ralkap 5 an thi,” tiah NTDF in ṭuanvo ngeitu U Moath Sait nih a chim.\nKaphnih kahdohnak cu minutes 25 hrawng a rau i, NTDF lei hnu an tolh ah, SAC ralkap nih hriamngan in an kah hna caah tualchung hriamtlai phu lei in ralkap pakhat hliamhma a tuar, sinain a hliamhma kong ah thinphan ding a um lo, tiah NTDF nih an thanh.\nKawlin Ah SAC Ralkap Bomb Puahhnawh An Tong I, Ralkap 4 An Thi: Sagaing ramthen, Kawlin nitlak lei Kawlin-Pinlaybu lam ah SAC ralkap mawtaw pakhat bomb puahhnawh a tong i, ralkap 4 an thi tiah theih a si. Nizaan June 21 chun Sml 12:15 tluk ah SAC ralkap hna cu khuachung ah security la in, Administration zung in palek camp lei an kir lio ah bomb puahhnawh an si, tiah The Secret Warrior Kawlin in rianngeitu nih a chim.\n“SAC ralkap pawl cu khuachung Aministration zung in palek camp an kir lei ah bomb puah an si i, ralkap 4 an thi. Pahnih cu a hmun ah an thi colh. Kaphnih kar kahdohnak tu cu a um lo. Pahnih cu siizung an phanh hnu ah an thi, tiah Non CDM siizung rianṭuantu sin in kan theih,” tiah The Secret Warrior Kawlin in rianngeitu nih cun a chim.\nBomb an puahhnawh hnanak hmun hi SAC ralkap nih an cawngh tawnnak hmun a si tiah theih a si. Cupinah Kawlin peng ah tlaih mi rithaisii hna cu mizapi mithmuh ah khangh a si tiah Kawlin peng zatlang uktu phu nih nihin June 22 ah an thanh. Sahbuan bawm chung ah senh mi rithaisii bawm 128 cu NUG cozah theihpinak in dirh mi Kawlin mizapi uktu phu, mizapi vengtu le humhimtu ralkap hna nih hmunkhat ah an khangh, tiah theih a si.\nMiphun Dawtu Pasaltha Nih Nunnak A Pek Than E, Bomb Leiah An Hruaitu Le Bochan Mi Asi\nTotal views : 3422807


Pathian Mithmai Ṭha A Hmu Kho—Rehoboam\nJEHOVAH kha kan biak i a mithmai ṭha le a thluachuah hmuh kan duh. Asinain zeitindah Pathian mithmai ṭha cu kan hmuh khawh? Baibal chan ah sualnak ngan a rak tuahmi mi cheukhat cu a hnuah Pathian mithmai ṭha an hmu ṭhan. Cheukhat tu cu sining ṭha an ngei ko nain a hnuah Pathian mithmai ṭha an sung. Cucaah “Jehovah nih kan sinin zeidah a zoh?” tiah kan i hal men lai. A phi hngalh awkah Judah siangpahrang Rehoboam kong nih a kan bawmh khawh.\nṬhatlonak Aa Thawk\nRehoboam a pa, Solomon cu kum 40 chung Israel siangpahrang a ṭuan. (1 Si. 11:42) A pa a thih tikah siangpahrang si dingin Rehoboam cu Jerusalem in Shekem lei ah a kal. (2 Chan. 10:1) Siangpahrang ṭuan lai kha a ṭih maw? Solomon cu a fimnak ruangah a min a thangmi a si. A rauhhlan ah Rehoboam nih a harmi buaibainak hna tawnghtham awkah fimnak a za in a ngeih le ngeih lo kha a langhter cang lai.\nIsrael mi nih namneh kan si tiah an ruah caah Rehoboam kha tuahter an duhmi kong va chimh awkah aiawhtu kha an thlah hna. Hitin an ti: “Na pa nih kan seihnam cu a rihter. Cucaah nang nih cun na pa nih kan cungah rian har le seihnam rit a kan khinhmi cu zaanter law na rian kan ṭuan lai.”—2 Chan. 10:3, 4.\nRehoboam cu a harmi thimnak tuah awk a ngei. Mi nih tuahter an duhmi kha a tuah ahcun amah le a chungkhar, cun siangpahrang inn ah a ummi hna nih an hmuh tawnmi nunnuamhnak cheukhat kha an hmu ti men lai lo. Asinain an duhnak kha a zulh hna lo ahcun an ralchanh lai. Mah tikah zeidah a tuah? A pa a rak bawm tawnmi, kum upa pawl kha ruahnak a hal hmasa hna. Annih nih mi pawl duhnak zulh awkah ruahnak an cheuh. Asinain Rehoboam nih a ṭhikhat pawl kha ruahnak a hal hna i a mi pawl kha hrem awkah bia a khiah. Hitin a ti hna: “Ka pa nih nan seihnam cu a rak rihter ko, sihmanhsehlaw nan seihnam ka rihter chin lai; ka pa nih fungfek in aan chimhhrin hna, sihmanhsehlaw kei nih cun tlang ngaikuang in kaan chimhhrin hna lai.”—2 Chan. 10:6-14.\nMah in zeidah kan i cawn khawh ti kha na hngal maw? Tuchan ah kum tampi chung Jehovah a biami le a ṭhami biakhiahnak tuah awkah a kan bawm khomi kum upa tampi an um. An chimmi kha ngai law fimnak i lak.—Job 12:12.\n“BAWIPA Bia Cu An Ngaih”\nRehoboam nih amah a ralchanhmi miphun pawl doh awkah a ralkap pawl kha a khawmh hna. Asinain Jehovah nih profet Shemaiah kha a thlah i hitin a ti: “Nan hung kal awk a si lai lo i nan unau Israel mi cu a doh zong nan hung do hna lai lo. Hi thil cu keimah sinin a rami a si caah nan inn cio ah kir dih u.”—1 Si. 12:21-24. *\nRehoboam caah Jehovah nawlngaih cu a fawi maw? Mi nih an siangpahrang thar kha zeitindah an hmuh? Rehoboam nih “tlang ngaikuang in” dan kaan tat hna lai tiah a ti hna nain ralchanhnak ruangah atu cu zeihmanh a tuah kho lo. (2 Chanrelnak 13:7 he tahchunh.) Mi nih zeitin an hmuh hmanhah siangpahrang le a ralkap hna nih “BAWIPA bia cu an ngaih i BAWIPA bia bangin an inn cio ah an kir ṭhan.”\nMah in zeidah kan cawn khawh? Mi nih an kan nihsawh hmanhah Pathian nawlngaih cu fim a si ti kha a si. A nawl kan ngaih ahcun Pathian nih thluachuah a kan pek zungzal lai.—Deut. 28:2.\nRehoboam cu a nawlngaihnak ruangah thluachuah a hmu maw? Rehoboam cu Judah le Benjamin miphun i siangpahrang a si rih i khua thar sak awkah bia a khiah. Khuapi cheukhat zong kha “khua fek ngaingai ah a ser hna.” (2 Chan. 11:5-12) A biapi deuhmi cu caan caankhat chung Jehovah nawlbia kha a zulh. Phunhra pennak i mi hna nih siasal an hun biak caah mi tampi cu Rehoboam le a hmaanmi biaknak bawmh awkah Jerusalem ah an kal. (2 Chan. 11:16, 17) Rehoboam nih Jehovah nawl a ngaih caah a pennak cu a hung ṭhawng thluahmah.\nRehoboam Sualnak Le Ngaihchihnak\nRehoboam nih a pennak cu a hun ṭhawn tikah thil pakhat a tuah. Jehovah nawlbia kha a zul ti lo i a hmaan lomi pathian hna a hun biak. Zeicah? Ammon miphun a simi a nu cu a cungah huham a ngeih caah a si maw? (1 Si. 14:21) Mah cu kan hngal lo nain a mi hna nih a ṭha lomi a tuahsernak kha an i cawn. Cucaah Jehovah nih Judah pennak chung i khua tampi kha lak awkah Izipt Siangpahrang Shishak kha a awnh. Rehoboam nih mah khua hna kha fek taktak in a tuah ko buin cutin a rak cang.—1 Si. 14:22-24; 2 Chan. 12:1-4.\nShishak le a ralkap nih Rehoboam a uknak hmun, Jerusalem khua tiang ra in an hun doh tikah thil sining cu a chia chin. Mah tikah profet Shemaiah nih Rehoboam le a bawi pawl kha Pathian sinin a rami mah bia hi a chimh hna: “Nan ka kaltak caah kei zong nih Shishak kut chungah kaan kaltak ve hna lai.” Rehoboam nih mah chimhhrinhnak kha zeitindah a lehrulh? A ṭha tukmi lam in a rak lehrulh. Baibal nih hitin a ti: “Israel bawi hna le siangpahrang nih cun an lung an ṭhumh i, ‘BAWIPA cu a ding,’ tiah an ti.” Cucaah Jehovah nih Rehoboam cu a khamh i Jerusalem khua cu hrawh a si lo.—2 Chan. 12:5-7, 12.\nMah hnuah Rehoboam nih Judah pennak kha a uk rih. A thih hlanah a fapale kha laksawng tampi a pek hna. Amah hnuah siangpahrang a ṭuan dingmi, Abijah kha a unau pawl nih an ralchanh nakhnga lo ṭha tein a timhtuah. (2 Chan. 11:21-23) Cutin a tuahnak thawngin Rehoboam cu a no lio nakin fim deuh ngaiin rian a ṭuan.\nRehoboam cu Miṭha maw a Siasiloah Miṭhalo dah?\nRehoboam nih thilṭha cheukhat a tuah ko nain Baibal nih “ṭhatlonak kha a tuah” tiah a ti. Zeicah? “BAWIPA kawl kha a lung in aa sehchih lo.” Cucaah Rehoboam nih Jehovah lung a tong lo.—2 Chan. 12:14.\nRehoboam cu David bantukin Jehovah he a ṭhami pehtlaihnak a ngei lo\nRehoboam kong in zeidah kan cawn khawh? A caan ah Pathian nawl a ngai i Jehovah miphun caah thilṭha cheukhat a tuah. Asinain Jehovah he a ṭhami pehtlaihnak a ngei lo i a lungton awkah aa zuam lo. Cucaah a hmaanmi thil tuah kha a ngol i a hmaan lomi pathian hna kha a biak. Hitin na ruah men lai: ‘Rehoboam nih Jehovah chimhhrinhnak a cohlanmi cu a sualnak kha aa ngaihchih taktak ca le Pathian lungton a duh caah a si maw? Asiloah mi nih an fial ca men ah a ngaihmi maw a si?’ (2 Chan. 11:3, 4; 12:6) A nunnak a donghlei ah thil ṭhalo a rak tuah ṭhan. Anih cu a pu Siangpahrang David he cun an i dang tuk. David zong palhnak a rak tuah ve ti cu a hmaan ko. Asinain a tuahmi sualnak nganpi ruangah lungtak in a rak i ngaichih. Jehovah kha a dawt i a nunchung dihlak a rak biak.—1 Si. 14:8; Salm 51:1, 17; 63:1.\nMah Baibal tuanbia in tampi kan cawn khawh. Mi nih an innchungkhar an zohkhenh i midang ca thilṭha an tuah tikah thangṭhat awk an tlak. Asinain Jehovah mithmai ṭha hmuh awkah a duhmi lam in kan biak a hau i amah he a fekmi pehtlaihnak kan ngeih a hau.\nMah hmuitinh phanh awkah Jehovah kan dawtnak kha fehter a hau. Mei a alh zungzal nakhnga thing tih chap a herh bantukin Pathian kan dawt zungzal nakhnga Baibal hmaan tein hlathlai, thukpi in ruah le teima tein thla kan cam zungzal a hau. (Salm 1:2; Rom 12:12) Mah dawtnak nih kan tuahmi kip ah Jehovah lungton awkah a kan forh lai. Palhnak kan tuah tikah i ngaihchih taktak in Jehovah sinah ngaihthiam hal awk zongah a kan forh lai. Mah tikah Rehoboam bantuk kan si lai lo i a hmaanmi biaknak ah fek tein kan um kho zungzal lai.—Judas 20, 21.\n^ cat. 9 Solomon cu zumhawktlak tein a um lo caah Pathian nih pennak pahnih in aa ṭhen lai ti kha a rak chimchung cang.—1 Si. 11:31.


Former president Donald trump cu 2016 in president rian tuan ding a rak ithawk kate – Chintanbo\nFormer president Donald trump cu 2016 in president rian tuan ding a rak ithawk kate ah cun duh lo tu zong cu tampi an um ve ben tuk in a duh tu zong cu an raktam pi vethan cu ve bantuk in USA ram A dawt tuk caah a thla hlawh zong lakho tein ram le miphun caah cun pei maw rian tuan piak hna,tiah Trunp nih cun 2016 lioah hillary clinton a rak te. Cu tikah a si lomi pikha russia nih an bawm I vote an thialpiak caah teinak cu a hmuh an ti.\nCu tikah hillary nih Trump cu an ngiathai. Trump nih a chimmi cu kei mah cu hillary niha ak ngiathlai cucu fiangte in an chim cang.USA in rangpi zong an ngaithlai tiah a chim chih than. Trump cu Republican party midtermi elections 2022 ah teinak an hmuh i a mah hi 2024 a tlinthan khawhnak caah atu hi an I zuamh cuah mah than tiah theih a si\n2022 I thimnak ah cun Trump nih tei nak cu a rak co ko nain bel tein Bigtect pawl nih an rak diarpi I Joe Biden nih cun teinak cu a rak hmuh kha a si. Nihin in an kalpimi state vote thlak zulhphung cu an vun renh cuah mah liopi a si caah a zawm dah tilo mah pumpak kalin vote thlak a si lai Republican party nih felte in rak zohve cang lai\nCamera zong tha kan chiah dih cang lai tiah pu Trump nih cun Amah Fcebook ngeitu pa cu hi tihin bia cu a cah rangpi ah vunra sehlaw ka tawfi vun hnanh she a ti.Truth social kan dirhve cang. Rightside Brocaster netawork zong a dirve cang lai. OMA News zong a dirve cang.\nTrump nih cun2022 caantm ithimnak ah teinak kan kan colai I innrang pi in ai cawmmi dihlak kan thawl dih cikcek hna lai i a nuamtuk lai hih 2024 khap hi cu kan i ngeih taktak ko cang hih tiah pu Trump nih cun a chim.Credit Global lai news


Thawngthanh: August 27 pumh caan hmannak le kan thawng ~ Chin Mission Church\nDear chungkhar hna, tuzarh kan pumh caanhmannak le kan thawng kan run thlah ṭhan.\n+\tVal Za Bawi Thawng cu August 25 ni ah damte in kan sin ah a phan cang.\n+\t2017 a voi hnihnak Mino Hnianghrawm cu August 27 zing 8 am in 1pm tiang Tlanglawng line 1 (Guanak station) pawng ah a um mi 안양예술공원 ah tuah a si lai. A hmun ah thlacamṭinak le ihawikomhnak zong a um lai. Youth President le Secretary sin ah kalnak hlat khawh a si.\n+ Pumh dih ah EC meeting a ngei ding kan si caah adviser te le EC chungtel pellote in nan rak kai nak lai kan in sawm hna.\n+\tLunglawmhnak: Pi Esther Tun le Leng Hnem Za Nuam te siizung vehnak le Rev. Taan Mang i a nau Pu Sui Hu bulhnak a rak petu nan cung ah kan i lawm hringhran.\n+\tBuilding Fund kha thawh khawh a si cang. Nan sin ah cabawm te a rung phanhter. Building Fundraising Committee treasurer Pu Duh Tling Ceu sin ah December thla thih tiang pek khawh a si lai. Zaanghlei rak chuah cio ding in kan in sawm hna.\n+\tKumcheu chung Lai ram le Lai Miphun cuanhnak cu General hnatlaknak in Yangon Lautu Baptist Church i biakinn saknak bawmh ding a si bang zaanghlei rak chuah cio rih ding in kan in sawm hna. August 6 in December thla thih tiang kan treasurer Pu Duh Tling Ceu sin ah pek khawh a si cang.\n+\tVal Thawng Thuan Lan i a nau Nu Cecilia No Hnem Par bulhnak cu a tlawm bik won 10,000 cio kan asst. treasurer Pu Duh Tling Ceu sin ah nan rak pek naklai kan in sawm hna. Taantaak mi chungkhar tuarpi bu in ṭan rak la cio rih usi.\n+\tCampaign cawnpiaktu kan sin ah damte in a phanh khawh ding in atu hi tawlrel cuahmah lio pi a si i a tlamtlin nakhnga thlacam kan in sawm hna.\n+ Hla ngaih awk: There Is A Cloud (Live) – Elevation Worship [ https://youtu.be/MOKXYe0a4MY ]\n+ Bible caangthim: Pathian cu ka khamhtu a si; Amah cu kaa bochan lai i ka thin a phang lai lo. Bawipa nih ṭhawnnak le thazang a ka pek, amah cu ka khamhtu a si. [Isaiah 12:2]


Joe Biden hi ningzahnak he a rian a chuahtak cang awk a si, tiah Donald Trump nih soisel - Chin Eleven News\nJoe Biden hi ningzahnak he a rian a chuahtak cang awk a si, tiah Donald Trump nih soisel\nAugust 17, 2021 Lianchin Thang World 0\nAfghanistan ram ah chiah mi US ralkap lak than ding Joe Biden biachahnak cu aa palh hringhran, thathnemnak um lo ningzahnak he a rian a chuahtak awk a si cang tiah Presindent hlun Donald Trump nih August 16 ah a chim.\n“Afghanistan khualipi Kabul rungveng kholo in Taliban misual kut a phanh hi cu American tuanbia ah kan sunghnak lianpi a si. Biden nih a thiltuah mi pawl hi tuanbia sawhsawh bantuk men an si,” tiah Trump nih a chim. Cun, a tanglei thil hna ruang ah hin a rian a chuahtak a herh tiah Trump nih a chim.\n1. Afghanistan buainak ruang ah\n2. US ah COVID-19 rianrang tuk lawmmam in a karh ruang ah\n3. Zalonnak thazaang pawl an zor ruang ah\n4. Chawhrawlnak a tlak ruang ah; Ref: Times Now Digital + The US SUN\nRelchap: Shan ramkulh nichuah lei hmun 4 Minelar peng chung ah angan a dam ko tinak ca minthut ngei lo bu in a umthu mi cu tangka liam a si lai tiah an thanh.\nCovid-19 zawtnak a karhtuk mi hi i runven khawh nak ding caah khuachung ummi hna nih nan hlaan mi innkhaan in a dang inn khaan ah i thial, Hotal le khual riahbuk hna ah riah nan duh ahcun hmun 4 ngandamnak minthut le mah pengchung khuauk bawi zung minthut ca lak ding a si lai.\nKanmah he a pehtlai mi khuabawi zung i lungtlinnak minthut ca a um lo bu in a umthu mi theih nan si sual ahcun tangka liamter a si lai tiah August 15 ni ah Minelar phu nih theihternak an tuah.\nMinelar khua cu Myanmar – Taluk ramri khua pakhat a si i Casino, phaisa in lentecelhnak, rithai sii,i zuarnak, sahrang saram chungchuak thil chawleh thalnak, khualtlung kal hna le mi tampi nih theih nak hmun a si.\nTulio pulrai ruangah Taluk ram nih Myanmar ram mi cu an auh hna i ramleng chuahnak nawl an phih ruang ah Minelar khuapi ah chawleh thalnak mithmuh in a zor thluahmah tiah khua mi hna nih an chim.Shan nichuak lei hmun -4 hmunhma cu rallokap he deihnak a la mi (NDAA)nih a runven mi asi.#DVBnews\nRalhrang Tambik Nak An Center Naypyitaw Cu PDF Le Hriamtlai Phu Pawl Nih Kan Doh Lai Tiah An Thanh\nRalhrang A Bawm Tawntu Dalaan Pa A Cal Ah Meithal In An Kah\nA Poituk Ee: Hakha (Kuattit Sang) Cu An Dihlak In Nan Inn Lo Chuahtak Uh Tiah, SAC Ralhrang Nih Nawl An Pek Hna\nKanpalet Ah SAC Ralhrang Nih Minung 9 An Tlaih Hna, Minung 2 An Thah Hna\nMytel Tung a Remhtu Pa SAC Ralhrang Hmenhmi Bomb nih a Puah


2015 Lio US President Thimnak Ah Russia Cozah Nih US Thimnak Ah An I Sawhkalh Timi Kongah: By Salai Lairamthang – Chuncha News\n2015 lio US President thimnak ah Russia cozah nih US thimnak ah an i sawhkalh timi kongah hlathlainak an tuahmi vialte le Lt.General Michael Flynn a sualnak an kawl hranhram i, a duh an loin, “sual an phawtter” mi vialte hi Obama nih a hnulei in a tuahmi lawngte an si caah amah nih tuanvo laak a herh” tiah tuchun ah a chim.\nObama President a si lio ah Hillay Clinton he president a cuhmi Donald Trump cu Obama nih a kutang minung hna nih FBI hmang in Donald Trump election campaign tuahtu hna cu an zulh dawi hna i, an sualnak an kawl hna i, an hlathlai peng hna. Mah hlathlainak caah a dihmi phaisa vialte cu Hillary Clinton election campaign le Democrats party nih an liam piak hna ti a si. Mah lawng hmanh a si rih lo, Senate tiang in hlathlainak an rak tuah tiah Donald Trump nih a chim.\nTuchun ah Donald Trump nih Twitter a tialmi cu, “OBAMAGATE MAKES WATERGATE LOOK LIKE SMALL POTATOES!” tiah a tial. A chim duhmi Nixson sualnak cu Obama sualnak sin cun chim thlak hmanh a si lo” ti khi a si. President hlun Nixon nih President a tuan lio, 1973 ah democratic party headquarter ah FBI pawl hmang i document pawl a firter hna caah impeachment tuah an timh i President sinak in a rak chuak.\nUS President hna nih President an tuan lio ah an nawlngeihnak kha ningcang loin an hman i, anmah a dotu hna kha FBI siseh, midang fial in siseh, an sualnak an kawl hna ahcun ciriminal an tuah a si.\nRelchap<<<< NASA le Spacex company pahnih ibawm in thlah an timhmi, Falcon 9 Rocket cu, Florida state, NASA’s Kennedy Space Center in tu zanlei sumilam 4:33pm ah an thlah cang lai. American space heroes Robert Behnken le Douglas Hurley nih an mongh lai. Vawlei in meng 250 a sannak international space station tiang an kal lai i, sumilam 24 an rau lai. Atu thlah an timhnak hmun i, thlapa cungah ah an rak thlahmi, Apollo 11 thlahnak hmun in a si lai. 2011 hnu ah US nih International space station ah an kai hmasa bikmi a si lai.\nNASA nih vanlei ah hlathlai dingin mission project an ngei i, dubbed Demo-2 timi zong an ser cuahmah lio a si i, thlapa le mars ah kal ding in timhtuahnak an ngeih rih. President Trump nih election campaign lio tein Space mission kan thawk than lai” a chimmi kha a tak in an tuan chuahmi a si. President Trump zong Rocket thlah lio va zoh dingah NASA Kennedy Space Center a phan cang.\nInternational Space Station (ISS) ah hin rocket tampi an phan i an i dinhnak a si. Mah ka cun vawleicung sining le science lei sining vialte an hlatnak sakhan pakhat asi. Ram tampi nih international Space Station ah hin vawlei le van hlat hlainak caah an herhmi thilri vialte an i chiahnak hmun a si.


December Thla ah Jesuh A Chuak Maw? - Jehovah Tehte Hna Zung Web Site\nDecember Thla ah Jesuh A Chuak Maw?\nBaibal nih Jesuh zeitik ah a chuah kha a chim lo. Asinain, December thla ah a chuak lo ti khawh awkah a kong a um.\nJesuh chuahnak Bethlehem khua i khuacaan umtuning kha i ruah u sih. Judah thla Chislev (November/December hrawng) cu a kik i ruah a sur thla a si. Cu thla a dih cun Tebeth thla (December/January) a si. Cu thla cu a kih bik caan a si i, a caancaan ah hmun sang ah hawhra ruah a sur tawn. Baibal nih cuka hmun khuacaan kong a chimmi kha zoh u sih.\nBaibal ṭialtu Ezra nih Chislev thla cu a kik taktak i ruah sur thla a si tiah a ti. “Thla kuanak [Chislev] thla, a ni kul ni” ah mi cu Jerusalem ah an i pum tiah a ti hnu ah “ruah tampi a sur caah an ther ko” tiah a rak ṭial. Cu lio khuacaan he aa tlaiin aa pummi hna thengte nih hitin an ti: ‘Ruah fakpi in a sur caan a si fawn; lengah kan dir kho lo.’ (Ezra 10:9, 13; Jeremiah 36:22) Vawlei cung cuka hmun hrawng i a ummi tukhal pawl cu December thla hrawng ahcun zan ah an tuu pawl he leng ah an chuak lai lo ti cu a fiang ko!\nJesuh a rak chuah tikah, tukhal pawl le an tuu pawl cu zan ah ramlak ah an rak um\nAsinain Jesuh a chuah zan ah tukhal pawl nih lengah an tuu an cawngh lio a si tiah Baibal nih a ti. A ngaingai ti ahcun Baibal ṭialtu Luka nih Bethlehem khua pawng ah cu lioah tukhal hna nih ‘an turun an zohkhenh i ramlak ah an riak’ tiah a ti. (Luka 2:8-12) Tukhal hna nih tuu kha chun lawng ah an rak cawng hna lo, ramlak ah an rak riak. Zan ah an tuu pawl he ramlak ah an rak um. Ramlak ah an um timi bia cu December thla ah a kik i ruah a surmi Bethlehem khua he aa tlak maw? Aa tlak lo. Cucaah Jesuh chuah caan i a cangmi thil nih December thla ah a chuak lo ti kha a langhter.*\nPathian Bia nih Jesuh a thih caan set te kha a rak langhter nain a chuah caan kong kha cu tlawm te lawng a rak langhter. Cu nih cun Siangpahrang Solomon i hi bia hi a kan hngalhter ṭhan: “Min ṭha hi a sungmi zihmui nakin a ṭha deuh, thih ni hi hrin ni nakin a ṭha deuh.” (Phungchimtu 7:1) Cu a si caah Baibal nih Jesuh phungchimnak le thihnak kong kha a dikthliar tiangin a langhter nain a chuahnak kong kha tlawmte lawng a langhter tikah khuaruahhar awk a si lo.\n* Hngalh chap awkah Jehovah Hngaltu hna chuahmi I Ruahnak cauk [Kawl holh] cahmai 164-7 kha zoh.


NGAKCHIA BANTUK SI\nUpa ca i ruah awk a tlaak ngaingai mi bia pakhat cu “Ngakchia bantuk nan si lo ah cun” ti mi bia kan Bawipa Zisuh i a rak chim mi hi a si rua ka ti. Ngakchia bantuk si khawh ning cu phun li a um i, zeitluk tar ca zong mah phun li cu a ngah. Zei dah tiah:\n1. Biahalpan: Ngakchia hi an biahal a pang kho taktak. Ni khat ah hin an nule hi bia kaa zeizat hang dek an hal hna hnga. An hngalh duh mi a dih cang rua ti zong ah dih hlei a um lo. Hngalh an duh mi a um thluangthluan ko. Cu an hngalhduhnak nih cun thil a hngalh in a thiamter hna. Biana ah, upa nih cun hngerhte hi ka hei lamh men ko hna. Ngakchia nih cun lamh lo in an ngiat hna i mahti cu thil kong cu an cawn, an hngalh. Ngakchia bantuk si khawh ning pa khat cu thil hngalh duh nak ngeih hi a si.\n2. Ingaih tuk: Ngakchia hi thil an ingaih cang ah cun an lung ah zei te a um lo. An ingaih mi lawngte an ruat ko. Thaizing puai chuah lai kong, kaa khatkhat i pale he kal lai kong an ruah ah zeidang te an ruat kho lo. Zan ih lai zong ah mah kong cu an ruat i zing an thawh sin in zeidang ruat hna hlah, mah kong hleuhleu te cu an ruat. Aziah tiah zeidang nih an lung a la hna lo. Upa zong hi kan tuah ding mi le kan ton ding mi nih kan lung a kan laak awk a si. Kan hmunton ding mi hi kan ingaih awk a si. Krifa mi hrimh cu kan thlacam mi zeitin dah Bawipa nih a kan leh lai ti ruat in kan ton ding mi hi ingaih awk kan si. A pit tiang ingaih awk a si mi cu zungzal laksawng kan co ding hi a si—vancung khua khi.\n3. Zumhnak le iruahchannak: Ngakchia i thil an kan hal cang mi cu an iruahchan tuk i pek lo awk ttha zong in an um lo. Kan peek hna lai zong an zumh, kan pek cang hna lai zong an iruahchan bak. Kan peek hna hlanlo an kan cawh. Cu iruahchannak cu an zumhnak cung ah a dir. An kan pek rua lai ti i zumh lo ah cun iruahchan zong cu a um lo. Zumhnak an ngeih ruang ah ruahchannak an ngeih cu a si i, cu an iruahchannak nih cun hnangam a peek hna i, lawmh a peek hna i, thanuam a peek hna i, lungretheih ngei lo in an um. Mah cu ngakchia si a nuamh nak pakhat a si. Upa zong, kan hal mi thil ka hmuh lai ti i zumhnak le kan hmuh deng cang lai ti i iruahchannak kan ngeih ah cun ngakchia bantuk in kan hna a ngam lai. Upa zong Pathian ngakchia kan si.\n4. Hnangamte i rinh ngam nak ngeih hi ngakchia zia pa khat a si. Ngakhcia cu an zumh mi minung cu rinh koko in an rinh ko hna. Siangin i an saza te khi an zumh tuk hna si kaw, an chim mi cu a hmaan dih ah an ruah i, chimh leen hmanh ah an hna ah a lut lo. Cu an zumh mi cu an rinh lawlaw. Nu le pa zong an rinh bung in an rinh ko hna i annih tu cu zei lungretheih ngei lo in mitkuh thawte in an ihngelh ko. An zumh mi an rinh dih.\n5. Kannih zong hi Pathian fale kan si i, Pathian hmai ah cun ngakchia kan si—ngakchia zeihngallo te. Ngakchia lungput le ziaza kan cawn ah cun zaangdamte in kan nung kho lai. Ka rinh hna seh law lungdaite in um hna seh ti hi Bawipa i a kan duh mi a si.


Hakha Khuapi ah Inn Hi aa Tettawt Tuk in Kan Sak Ding a Si Lo: Pu Thla Hre – THE CHIN JOURNAL\nHakha Khuapi ah Inn Hi aa Tettawt Tuk in Kan Sak Ding a Si Lo: Pu Thla Hre\nChin ramkulh, Hakha khuapi cu vawlei a feh lo caah innsak tik zong ah aa tettawk tuk in sak ding a si lo, tiah Chin ramkulh Sipin Director kum 5 a rak ttuan balmi Pu Thla Hre nih October 26, Yangon ah a chim.\nPu Thla Hre nih, “Hakha cu 2015 ah vawlei a rawk cangmi a si. Vawlei sining a theitu thiamsang pawl (Geologists) nih a kan timi cu inn hi aa tet tein tenh ti hlah u kan ti,” tiah a chim.\nPe 100 a kaumi innhmun ah inn thum tiang hna kan sakmi le vawlei kan cawhmi nih Hakha khua a rawhter tiah a chim chap.\n“Thiamsang pawl nih pe 100 a kaumi innhmun ah inn pakhat lawng sa u. Inn thum te hna nansak, vawlei tibantuk nan cawhnak nih khua a rawhter tthan ti a si. Cucu thiamsang pawl nih a kan chimhmi a si. Khua hi a samh tu in kan i samh awk a si,” tiah a chim.\nCun, Hakha khuathar Pu Ral Hmung certual ah Shopping Mall sak ding kong he pehtlai in, “Khua pakhat aa dawh nakding ah cun a karlak ah hmun a lawngmi (Park/certual tbk.) cu a um hrim a hau. Cerhmun te hna cu a dang ah tuah tthan awk ah a fawi ti lomi si. Cucahcun, cerhmun tibantuk cu kan hrawh ding a si lo. Shopping Mall tibantuk saknak cu khualeng deuh, hmun a lawngmi ah a thar in kawl awk a si,” tiah a chim.


HAKHA AH AA CHOK MI PAOH RALHRANG NIH AN CHECK DIH HNA – The Chinlung Post\nSeptember 9, 2021 admin Local News 0\nHakha khuachung ah SAC nih aa choklet mi poh an check dih hna. 2021 September 9 zinglei sang Hakha khuachung bomb le meithal puah thawng theih a si hnu September 9 suimilaam 8:00AM in SAC lei nih lam i aa chokmi poh chekhlatnak an ngei hna tiah thawng kan theih. Hakha khuachung hmun hnih No. 3 Siangsangruun lam (pyidawthar in tumnak), Pyidawthar Shwe Myodaw kainak in an chek hna.\nThawngpang dang: Kawlram chungah khuachiapa tiah an auh mi le miphun hrawktu tiah an timi Wirathu an chuah cang. Rampi minchiat ruangah thong ah an thlakmi Wirathu cu thonginn in an chuah cang. NLD chan lio ah Daw Aung San Suu Kyi le cozah min nan chiatter tiah Section 124 hmangin an tlaihmi Wirathu cu ralhrang kawlralkap hna nih nizan ah khan an chuah cang tiah thanhnak an tuah.\nInsein thongah an chiah hnu ah ralhrang kawlralkap cozah nih atubantuk in an chuahmi asi. Wirathu hi tulio zongah ralhrang kawlralkap hna caah rinchanh tlak taktak mi asi tiah an chim. Tutan ah ralhrang kawlralkap hna nih Wirathu an chuahmi hi anmah ralhrang lei caah pakhat khat thil an tuahmi le cawlcangh an timh mi a um ko lai tiah an zumh. Cucaah thil pakhat khat cu an tuahter te lai tiah an zumh.


CCF Malaysia Pastor Rev. Hram Cung Hnin le a chungkhar USA an kal cang lai | The Chin Express\nCCF Malaysia Pastor Rev. Hram Cung Hnin le a chungkhar USA an kal cang lai\nMalaysia Chin khrihfabu nganbik a simi Chin Christian Fellowship (CCF) ah kum saupi pastor a kan ṭuan piakmi Rev. Hram Cung Hnin @Saya Zaw le a chungkhar cu June 16 ah US ah an kal cang lai.\nAn kalnak ding kong cu CCF center CCF Pudu nih a tanglei bangin thawng a thanh.\nRev. Hram Cung Hnin cu Malaysia a phanh in nihin ni tiang Chin Christian Fellowship (CCF) ah caantling in Pastor rian a kan ttuanpiak i a zeilei paoh ah asi khawhtawk chuah in Laimi kan caah rian a kan ttuanpiaktu asi a cungah kan i lawm tuk.\nPathian nih thlua a chuah hna i atu ahcun an chungkhar tein a ramthumnak lei kal kho dingin lam a onpiak hna i 2021 June 16 ah US ram, Arizona state ah an kal lai.\nAnih hi Malaysia ah caan saupi kum 20 leng aum ve cang atu lio cu Covid 19 ruangah Lockdown asi i caan karlak ah cancel nak aum nak hnga lo le an lam atluan khawhnak hnga thlacamnak in rak bawm cio hna usih!\nHmasa thawngpangUS cozah nih Myanmar um US rammi vialte chuak dih uh tiin ralrin a pek hna\nHnu thawngpangFalam pasalṭha nih Kawl ralkap 6 an thah hna, Salai Cung Nawl Piang a nunnak liam


127. TUUFA THISEN ~ Chin Mission Church\n127. TUUFA THISEN\n1. Vawlei cung sualnak vialte kha, A thiang thi in a tawi dih cang, Pathian Fa thangthat hmu ko seh, Sualnak khan a kan khamh dih cang, Lam kan tlau ca ah harnak le, Sifah retheih kan huat na in, Kan sualnak kha kan tawlpiak tuah, Hawhra bangin kan thianter tuah.\nCHO: Hawhra rang nakin, Kan thianter deuh tuah, Na thi in na kan tawl ah cun, (tawl ahcun) Hawhra nakin kan thiang deuh lai (deuh lai)\n2. Pathian fa hling luchin an chinh, Vailamtahnak kha an put ter, Ngaihchiat sifahnak kha a in, Siseh law sawhsawh a si lo, Keimah sualnak thianter awk ah, Na thihnak hmun ah ka hruai tuah. Hawhra nakin ka thian nakhnga, A thiang na thi in ka tawl tuah.\n3. Khamhbawi keimah lam ka tlau cang, Ka sualnak kha a tam ca ah, Ka lungchung sualnak a khah ca’h, Ti nih a thianter kho lai lo, Jesuh biakamnak kha ka zumh, Na thi thletnak ah ka kal lai. Hawhra bangin ka thian nakhnga, Na lianhnak in ka thianter tuah.


Vulai Cung Milar Le Minthang Nupawl Hi Zu Le Sii Tha Lo A Rak Tawng Mi An Rak Tampi Hna – Chin 11 News\nVulai Cung Milar Le Minthang Nupawl Hi Zu Le Sii Tha Lo A Rak Tawng Mi An Rak Tampi Hna\nVulei cungah a nuam bik i ruah mi hna cu mirum le milar an si lai tiah kan ruah hna. Caan tampi ah cun a hman ngai nain mah hna pawl hi nun a zuam lo i a that mi an tam ngai hna. Zei caah tiah cun mah hna pawl hi ritnak Sii tha lo a tawng bik an si.\n1. Angelina Jolie mah nu hi 1999 hrawng khan hollywood ah lut in film a cang i lar hram a thok a si. 2001 hrawng ah cun a lar ngai, 2005 hrawng khan cun vulei cung ah an uar bik mi nu ah a hung cang. Asinain a nuam tuk mi le a hlawhtlin mi ah kan ruah lio ah caan saupi Drug Sii tha lo le Zu a tawng i caan saupi rithai nak nih a tleih hnuah a lam cu hlawtin mah vialte cu tongh tilo in nunthar tu in a caan a hman.\n2. American Singer lar taktak mi kum 2000 hrawng i a hunglar mi Britney Spears hi a lar taktak mipi zong nih an duh i an uar taktak mi a si. A hla ah an aur taktak mi Baby one more time tiah a chuah mi cu mikip ti awk in a lar i, a nun a sum khawh ve lo caah Sii tha lo le Zu nih a hloh ve. Britney Spear hi Sahtan a bia i a thang that tu a si tiah an chim. a hla cheukhat hna ah cun sehtan thangthat nak lawng te a si tiah an chim. hna ngam te i Hell ram ah kal zokzok ka duh tiah a chim. a tu tiang in a molh an ti caah a pa kut chung ah thong a tla kan ti khawh.\n3. Drew Barrymore a mah hi A Merican Actress milar le minthang tuk a si i, a nun a nuam tuk, a si nain Zu le Sii tha lo ah a tlau ve mi a si i a nun kha a rak harsa tuk. Mirum le milar hna hi a nuam tuk mi ah kan ruah hna i, an chung lei cun zaangfak an si hna, Rithai nak hi zamtak an duh nain a suai cang hna caah an zam tal kho ti hna lo i a thih tiangin a tawng mi mitampi an um hna. Justin Biber zong nih mah kong hi a rak chim bel.( WatchMojo.com)


Khampat nu le Tahan nu sin ah Bing ting 396 bak an tlaih – An caah ngeihchia taktak a si – Onlinenungak\nKhampat nu le Tahan nu sin ah Bing ting 396 bak an tlaih – An caah ngeihchia taktak a si\nOctober 11: Sagaing ramthen Khampat khua ah Tahan ummi le Khampat khua ummi Chinmi sin in bing rang ting 396 man an tlaih tiah rit-hai sii dotu palik nih tuni October 11 ah an chim.\nPalik pawl nih report an theih bangin October 9, zan nazi 7pm ah Kalaymyo in Khampat lei a ra mi mawtaw an rak bawh i mawtaw pakhat an dirter hnuah an thilri phurhmi an cek i, bing rang 660gram an hmuh.Bing rang cu sahpia bawm in thildang an phurhmi lakah an thuh. Mawtaw ahcun Khampat ummi Lalchuanmawia ( kum 42 ), Zaihmingthanga ( kum 19 ) le Yan Lin Aung ( kum 25 ) an i cit i, an pathum in an tleih colh ve.\nBing rang an peknak ding an hal tikah an phurhmi bing rang rak la tu ding Lalnunsangi ( kum 46 ) Khampat khua ahmat 3 ummi zong an inn ah an va tleih. Culawng siloin palik pawl nih bia an hal chap i Tahan in bing rang a rak kuakuatu Lanthankimi ( kum 43 ) zong a umnak Tahan nemi 1 ah zan nazi 8pm ah an va tleih. An dihlak in an tleih i an khumh colh.


Chinram Paletwa ah kawl cozah le AA i dohnak kong ah USA cozah a thlak ve cang: Kawl Cozah sin ah US Foreign Minister nih a ti mi hna cu\nCoronavirus ruangah ramdang an buai lio ah kan chinram, Paletwa ah kawl ralkap le Paletwa idohnak kongah mi tampi an thi cang i, mi tampi cu Paletwa ram chungah um ngam ti lo in, ralzam tampi an um. Mi tampi cu Kan Vice President Henry Vanthio khuah um ding in an kal. Mah thawngpang ruangah ramdang ah um mi Chin unau tampi cu an um sawh sawh kho ti lo i, tangka tampi he Paletwa ram chungah kan unau harnak a tonh mi cu an bawmh thluamah lio a si.\nMah idohnak ruangah mi tampi an thi i, ralzam tampi an um ti USA cozah nih a theih hnuah um sawh sawh ti loin ralkap le AA pawl i kahnak ruangah harnak a tonh mi le ralzam mi hna cu Rakhine ram chung thlanglei district pariat le Chin ram chungah Paletwa ram chung cu mah idohnak ruangah a tuar bik mi an si.\nSource nih a chim ning ah cun ralzam hi 120000 leng an si cang tiin a ttial. USA cozah nih kawl ralkap sin ah daihnak lam kawl ding in a chim cang i, mipi hna cu himtein an um khawhnak caah lam kawl ding in a ti cang. Atu lio ah zawtnak C-19 ruangah vawlei thawngpang kha tlingtein theih a herh i, mipi nih thil singin an theih khawhnak ding caah le an dirhmun theih khawhnak ding caah internet onh piak tthan ding in kawl ralkap cozah cu theihterhnak a tuah cang i, mah zawtnak lakah mipi an him khawhnak caah rian ttuan ding in US foreign minister Mike nih a chim. Source: 7Day\nBe the first to comment on "Chinram Paletwa ah kawl cozah le AA i dohnak kong ah USA cozah a thlak ve cang: Kawl Cozah sin ah US Foreign Minister nih a ti mi hna cu"


Cohlantalk Cheuhra Cheukhat – Meiinn Missions Organization (M.M.O)\nCohlantalk Cheuhra Cheukhat\nBy: Arthur Bawilianthang Fantu\nPathian sinah cheuhra cheukhat rak put mi hal tthan ahmang mi Khrihfa an rak um bal. khrihfabu ah buaibainak fak deuh in a chuah tikah, an chim tawn ka theih mi cu, “ka cheuhra cheukhat pek mi cazin khumh ningin, ka pek mi dihlak ka khirh uh! Khrihfabu in ka chuak lai,” tihi asi.\nPathian maw kan pek, khrihfabu minung dah? Pathian sinah maw kan chiah, minung sinah dah kan i khon? Bulletin chungah min langh duh ah maw, midang ape lomi kutdong sawh duh ah dah kan pek? Pathian ta an si timi lungput in maw kan pek, athlawchuah hmuh tthan duh ah kan pek? tihi thuk deuh in kan ruah cio dingah ka duh.\nDr. John Mark Terry nih, “Ngaihchiat awk ngaingai asi mi cu, Khrihfa atam deuh cu nutling/patling ah an i chuah ballo, an piangthar ko nain zultu ttha an si ballo, phundang incun, thlarau nun ah hngakchia an si zungzal,” a ti.\nKhrihfa nun a tthan lo ruangah sunghmi thil phun2 an um: (1) Pathian thlawchuah kan tinco dingmi kan sung ttheo tawn, (2) Khrihfabu ii tthithruainak ah tthanchonak chuahpitu siloin, buainak an chuahpi ttheo tawn. Curuangah khrihfabu akhing a rit ngai tawn, ti zongin Dr. John nih cun a ttial.\nKhamhnak kan co hi Pathian nih a kan tinhpiak mi a donghnak asi hrimhrim lo. Hringtu kan nule paw chungin kan hungchuah tiang lawng kha a rak za lo. Hnukthlum hang le ti le rawlthaw kan din-ei i kan tthan aherh rih. Cubantuk tthiamtthiam in, Khrih Jesuh muisam kan ken le amah kan lawh hlan tiang kan tthan aherh ve. Thlarau hnukhang kan hal le kan din aherh, cun kan tthan aherh (1 Peter 2:2). Amah Khrih kan theihnak ah kan tthan a herhnak aruang cu, amah Khrih kan lawh chinchin khawhnak hnga asi (2 Peter 3: 18).\nKan khrihfa nun a tthan khawh lonak aruang phun tampi lakah, dawnkhaantu pakhat cu kan chawva le ngeihchiah hna hi an rak si ttheo tawn. Nihinni Khrihfa tampi cu, Luke 18:18-23 chung i mirum pa pakhat he tahchunh phu kan si. Mirum pa nih cun nupa sualnak tuah kha a hrial. Lai a nawng lo. Cun midang thil a fir bal fawn lo. Ahman lomi tehte a dirpi ballo i hringtu a nule pa kha upatnak a pek zungzal hna. Asinain a chawva Pathian sin pek a siang lo. Phundangin kan chim ahcun, thawhlawm le cheuhra cheukhat pek ahmang lo ti zong ti khawh a si i, a daithlang kan ti zongah kan palh lai ka zum lo. Misifak le ngakttah hna, nuhmei asi taktak mi hna le midang bomhchanh zongkha aa harh tuk, a duh a fak i a hak a kau tinak a si.\nLuke 18: 18-23 hi keimah nih cun thawngttha ka chimnak ah ka chim bal rih lo. Atu ka ttial mi hi thawngttha chim can ah kai rinh lai caah, rak rel ve hram dingin Bawikhrih min in kan sawm. Mirum pa kong cu voitampi kan theih nain, a dirhmun ah ahohmanh kan i dir ter bal rih lai ka zum lo. Na pumpak khrihfa nun van i purdap ve hmanh!\nMalaysia ah raalzaam dirhmun in rian kan ttuan cio dih hna va si kaw, thlakhat ah zapi zaraan kan thlahlawh cu, Rm 900-3000 an si hna. Rm. 3000 caah cheuhra cheukhat cu Rm. 300 a va si cu mu? Rm. 300 pek aa fawihmi nak in aa harhmi kan tam deuh tiah ti ning law ka palh hnga dek maw? Aruang cu, kawlram phaisathlen tthat lio ningin tuak ahcun, Rm 300 cu Ks in tingkhat fai asi. Sifak chungkhar caah facang tun3 a rak cawk khawh diam ve, thla3 chung lungretheih ding a um hnga lo. Dollar ($), Ringgit (Rm), le Rupees (Rs) in cheuhra cheukhat pek cu a fawi deuh tuk rih, kyat (Ks) in pek cu kan rak i harh ngai cio ko lai dah ka ti? Cheuhra cheukhat cu mah vial cun sirih sehlaw chim kaa timhmi nan fiang ngai lai ka zumh. Mirum nih an hak a kau chin ve, sifak nih phaisa kan ui chinchin ve (Mirum dihlak nih phaisa an ui, i sifak dihlak nih phaisa an semrel ka ti duhnak asi hrimhrim lo). Khrihfa upa te nih thawhlawm le bawipa zaanriah hman caan i sifak harsa mi hna bomhchanh dingin kholhmi thawhhlawm nan rel tawn ahkhin, Rm. 1 (Ringgit One) a tam bik zungzal ko lo maw? Sangpumh le home-cell (Life Group) pumhzaan i thawhlawm kholh a dohtu zong a karh lei kan si cang rua dah ka ti? Crusade le camping zaanpumh thawhlawm kholh mi khi a rel nan bawm bal ve hna maw? Rm. 1, 5, 10, 20, 50 ah zei cahnah dah atam bik nan rel tawn?\nPathian cu phaisa atlawm le atam azoh lo, sian le sian lo tu azoh deuh tiah nan thinlung in mi pazeizat nih dah nan hei ka ti cio hnga? A dik, Pathian nih thinlung azoh i chawva tlawm le tam kha azoh lo. Asiah pehnak kongah Pathian nih zumtu pakhat thinlung cu azeibik khi dah azoh lai tiah nan ruah cio? Pathian hmaiah biatak kan chim cio asi ahcun, Rm. 1 kan pek zungzal cu, Rm. 5, 10, 20 le 50 etc,.. kan pek sian lo asi ko lo maw? Bawipa, kum 2016 chungah thawhlawm Rm. 1 kan pek tawn mi kha kum 2017 ahcun Rm. 10 kan pek zungzal cang lai. Kan pek zungzal khawhnak hnga thlawchuah ka pek zungzal hram ko tiah, khrihfa milurel pazeizat nih dah Pathian hmaiah khupbil thlazacam in nun-apnak le biakamnak kan ngeih? kanmah te cio in kan i hngalh dih bang khan asi ko. Ka nolhtthan rih ko lai, mirum pa kong cu Luke 18: 18-23 ah kan rel i kan chim nain mirum pa dirhmun ah kan i chia ballo. Zeidang vialte ah Pathian caah kan ttang sawk len nain phaisa le chaw le va nih kan thlarau nun tthan a phih ttheo tawn. Jesuh nih mirum pa nih ahngakchiat ten a zulh khawh mi cu alomhpi ngai lai nain a zulh khawh rih lomi chawva in Pathian rianh kha Jesuh nih cun arak cawnpiak kha kan hmuh.\nCheuhra cheukhat pek daithlan le thawhlawm pek tlawm tuk zungzal cu, ka biahmaitthi ah ka chim cang bangkhan, Pathian thlawchuah kan tinco mi a tlawm tuk zungzal ve ko lai. Cuti’n kan kal peng rih ko ahcun, hnekchom in cheuhra cheukhat le thawhhlawm apemi kan si te sual lai ti phan a um ngaingai. Khrihfabu caah khing rit ngaimi member na/ka si lai ding zong phan aum ngaingai fawn.\nCheuhra cheukhat cu nawlbia ruangah rak pek mi arak si lo. Hramhram in pek fialmi zong arak si hlei fawn lo. Pathian nih zeizongza vialte hi a ngeih dih hna, minung kan ngeih le chiah telhchih in amah ta an si dih, minung cu a chawkengtu (Stewardship) men lawnglawng kan si, timi theihfiannak in ai thawkmi peknak asi. “Kan pekmi cheuhra cheukhat hna cu Pathian ta an si timi langhternak cale angeitu Pathian upat ttihzahnak langhternak ca i rak ken mi kutput a si,” tiah The Wycliffe Bible Encyclopedia nih cun a hrilhfianh. Deutronomy 26: 16 nih mah le thinlung thlehbauh ningin kan pek ding kha a rak chim duhnak a si.\n“Malachi 3:10 ah cheuhra cheukhat kong kan rel tawnmi nih khin, phun 3 in a kan cawnpiak mi aum,” tiah Dr. John Mark Terry nih cun a ttial. “(1) Khrihfabu tthawngttha tein adir le rian a ttuan khawhnak hnga ding caah aherh mi chawva cu cheuhra cheukhat in alutmi chungin hman ding asi. (2) Cheuhra cheukhat cu mah le i pumhtawnnak biakinn ah rak put ding asi. Cheuhra cheukhat leng i pekmi le a dangdang pekchanhnak hna cu, Pathian rianttuantu hna le rianttuannak dangdang hman ding caah pek khawh a si. (3) Cheuhra cheukhat apetu hna cu Pathian nih thlawchuah a kamh ve hna. Pathian nih thlawchuah a kamh mi hna cu micheu nihcun Pathian sinah an pekmi chawva cu Pathian nih chawnva tam chinchin in a leh rulh hna lai, thlawchuah a pek tthan ve hna lai tiin Bible a sullam an i leh, cucu a palh mi a si tiah. Bible nih cuticun a kan cawn piak lo. Pathian thlawchuah cu a lam phun tampi in kan cungah a tlung kho ko,” tiah a ttial chap.\nMicheukhat ve zong nih, “cheuhra cheukhat cu biakinn ah rak put ding asi lo. Moses nawlbia ruangah rak pek asi i, atu chan cu nawlbia nih a kan uk lo i, nawlbia cu a dongh cang caah, zaangfahnak chan ah a tlong leng mi kan si cang caah, cheuhra cheukhat cu pek kan ngol awk asi,” tiah bia-alnak an tuah. Cuti a chim mi hna nih palhnak phun2 an ngeih. (1) Moses hmangin cheuhra cheukhat pek dingin nawl chuah a rak si hlan, kum 400 hlan ahkhan, Abraham nih tlangbawi sinah cheuhra cheukhat a rak pek cang kha kan hmuh (Gen. 14: 20). (2) Bible Biakam Thar ah cheuhra cheukhat kan rak put awk a si kha Paul nih 1 Korin 16: 2 ah, fiang tuk in a rak ttial,” tiah Dr. John Mark Terry nih “How to Grow as a Chritian” timi cauk a dongnak dal ah a ttial. Cucu cheuhra cheukhat he pehtlaiin kan pek a herhnak Bible umkal-ning cu asi.\nCheuhra cheukhat pek lo cu Pathian ngeihchiah chawva firtu nan si tiah Malachi 3: 8-9 nih fiang tein a langhter. Israel miphun nih an cheuhra cheukhat siseh, an lo chuak tisik-anhnah cu rawlruuk ah cun an rak put hna, cu rawlruuk cu Tempal ah a ummi a si. Nihin chanthar kan vawlei nih a kalpi ve ningin kan chim ahcun, cu Tempal cu kan i pumhkhawmhnak biakinn hi asi caah, cheuhra cheukhat Pathian sinah felfai tein le zumhtlak tein kan rak put tikah, Pathian biakamh mi thlawchuah cu kan co ve dingin kan i ruah chan ngam ve ding a si.\nCheuhra cheukhat kan rak put tikah, mahzawn ruat lo tein (Siang Bute’n), lungtho tein le lunglawm tein pek dingin 2 Korin 8: 1-7 ah fiang te’n kan hmuh khawh. Hmuhlei nak in peklei ah thlawchuah a um deuh caah, kan pek ahhin, kan i lomh awk a si. Cu nun cu, Khrih ah nutling/patling kan sinak, amah kan lawhnak le kan khrihfa nun a tthannak a langhnak ah si hram seh.\nDr. John Mark Terry nih, “How To Grow As A Christian” timi a ttial mi cauk cherhchan ah hmangin ka ttial tthanmi asi. Anih cu, Southwestern Theological Baptist Seminary, Fort Worth, Texas ih dirhmi sianginn in Master le Ph.D arak dih hnu le Pathian rian kum caan saupi a ttuan hnu ah, Malaysia Baptist Theological Seminary (MBTS) ah Visiting Professor of Missions ttuanmi asi zong theih chih asi. “Khrihfa Nun Zeitindah A Tthan Khawh Lai?” timi cauk na rel ahcun, na Bible theihnak a kauhter deuh lai pinah, na Khrihfa nun zong tthan hram ai awt hrimhrim lai caah, nan rak rel cio lai nak hnga duhsaknak he Laica in ka vun ttial chinnak cu asi.\nTerry, John Mark. [201-?]. How to Grow as a Christian. Pulau Pinang: Institute of Biblical Interpretation.\nNext Next post: Admin Konglam Tawi


MAWHCHIATNAK A SI LO, A MURU IN VAN SAWH KO NING:ANAA SUI HLEI SUNG – The Chinlung Post\nMarch 15, 2021 admin Knowledge 0\nAnna Sui Hlei Sung Zaathang: Mawhchiatnak cu a si lo, A muru in van sawh ko ning. Thin hunnak ngeih loin khuaruah nak tuin zoh deuh aherh. CNA le CNF kar ah ka ngah a si lo, laimi chungah hi lungput nih ram a hrawktu le buainak lian bik le hnahnawh nak nganbik chuahpi tu a si. Hruaihtu tha hi laimi chungah an tlom tuk.\nHruaihtu aa timi poah hi mah miaknak le eimuar /mah minthat/upat le ttihzah duhnak mi nih ka thangthat Hna seh timi a kawlmi thinlung hi a tlau ta lo ahcun teihnak hmuh nak lam a um lo,laimi tampi ruahnak cu upa hruaihtu ka tuan lai I Min Aung Hliang ruahnak a ngeihmi an tam deuh tiah ka hmuh. Mah minthatnak/mah miaknak mi nih upat le bochan duh tukmi hruaihtu a tlau ta lo ahcun teihnak a um kho lo.\nSal thinlung a tlau ta lo ahcun teihnak a um kho lo. Laimi tampi nih ngeihmi ruahnak a si. Midang upat le conghlawmh thangthatnak an hei duh sawhsawh men lawng khi an rumra a si ko..thinlung thiang a um lo ahcun teihnak a um kho lo, hruaihtu tha an chuak kho lo..tuah kho taktak mi le bochan awktlak taktak le ngeihmi an ngeih fawn lo.\nMin le upat thangthat cu an hei duh ngai fawn. Chim duhmi cu laimi lungput fih a nungnak kha ka chim duh.Taktak ah tuah khomi zeihman an ngeih lo. A donghnak an phichuak cu mah miaknak le lianngannak le minthatnak caah a si. An I tlaihmi cu khua le ram caah an ti nain Anmah ca’h tu ah a rak si deuh. Cucu Mawhchiat le zeirel lo caah si loin an theihthiam lo ca’h zongah a si kho men.\nTheihthiam nak a tlom ca’h le hmuhtonnak a tlom caah a si kho men,sining phan lo caah a si kho men,hrasatnak ruang ah a si kho men ,chambau ruangah a si kho men Ko. A Biapi piatanaa cu cunglei tialmi lungput Hna kha hrawhtu le buiahnak chuahpi tu, hnahnawh nak chuahpi tu ral nganbik a si. Hi ca ka tial ruangah huatnak le bia tampi ka tong kho nain hlawt a herhmi lungput ziaza a si caah siaherhnak in ka van tial.Hi bantuk lungput hi sal lungput a si. Credit: Anna Sui Hlei Sung Zaathang\nRelchih:NIHIN KAWLRAM THAWNGPANG(March 14.03.2021) 1. Palik le Ralkap Kahnak In A Thimi Hna. Nihin sandahpiahmi hna cu palik le ralkap kahnak in Hlaingthaya ah minung 50 an thi i, hmun dang an kahmi hna he nihin ah minung 70 an thi tiah RFA nih a tial. Mah hi zanlei tiang an theih khawhmi hna a si i, hi pinah a thimi an theih khawh rih lomi hna zong tampi an um kho rih.\nUS UMMI BAWMHNAK ZEITIK DAH A PHAK LAI TIMI RAK I CHECK CIO UH


THIMNAK KONGHE PEHTLAIIN NLD LUTLAI KANPI NIH BIACAH A PHUAN CANG HIH – The Chinlung Post\n2020 kum thimnak he pehtlaiin NLD Chair sinin biacah.“Mipi le NLD, NLD le mipi cu then kho asi lo. Mipi tha peknak hi kan ca’hcun nunnak asi. Nunnak ding ca’hcun kan thaw chuah aum peng a hau bantuk in kan mipi pawl nih thaw chuahnak lei ngandamnak ralrin a herh i nan dam a hau. September ni 8 thok in mipi nih NLD tha nan kan pek dan biatak tein hmuh asi tik ah kan i lawm ngaingai, kan ca zongah a sunglawi tuk hringhran.\nSihmanhsehlaw atu bantuk tha peknak langhter tik ah Covid-19 zulhphung ning tein kan um tthut a biapi ngaite. Kan teinak cu kan ram caah asi ram caah teinak timi cu mipi caah asi ding asi. Mipi tha hnemnak he aa ralkah mi thil cu kan caah teinak tling asi bal lai lo. Cuca’h mipi ca ti tik ah chan tawi he caan sau he ruah ding thil an si. Mipi ngandamnak caah caansau ruah a herhmi cu a hlei in ka chim ti lai lo, caan tawi caah ruah ahcun November thla ni 8 ah mipi pawl nih thimfung thla kho tu si hi a biapi cuca’h khi ni tiangah ngandamnak he aa tlak in um le ṭhut kan herh.\nCu lawng siloin kha ni pin lei teinak lawmhnak ding caah ngandam a herh rih. NLD tha petu pawl nih Covid-19 zawtnak he pehtlaiin zulhphung pawl tha tein zulh ding asi…zulhphung ning tein NLD cu tha pek khaw asi. Tahchunnak ah NLD thantar tete mah le inn cio ah tar in siseh, NLD angki tete i hruk in siseh, NLD sticker pawl tuah i motor ah siseh, a dangdang ah benh zong kha NLD dirkamh le tha pek asi ko.\nCu bantuk thil pawl kan hmuh tik ah kan tha a tho ter chin. Mah caah ral asi lo mi tha peknak phun in tuah ding asi. Kan ram huap in NLD thantar a cuang hnga dingmi hmuh kan duh, cuti thil tuah mi thawngin mipi ngandamnak ca zongah ral a chuak kho dingmi asi lo. NLD nih palai pawl nih Covid-19 zulhphung ning tein mipi sinah lemsoinak tuah asi te lai, cu tik zongah mipi nih teltum a herh lai.\nAtu lio caan ahcun mibu in ton i NLD tha peknak langhter caan a si lo. Teinak kan lawmh caan a phan te lai cu caan tiang hngah khaw, hngah kho nak thazang lei ralṭhatnak a herh. 2020 kum thimnak ah NLD nih teinak ngan bik hmuh kan duh, cuca’h mipi pawl nih thimfung thlak kho hi pakhatnak asi.Hihi a biapi tuk caah ngandam kan herh, thazaang kan i hrim a herh, i funtom kan herh.\nFuntom ti tik ah pumsa in hmunkha ah mibu he um kha chim duh mi siloin thilung ruahnak he kan i funtom ding khi asi. Teinak kan ti tik ah thimnak lawng siloin Covid-19 zong hi kan tei a herh ve caah Covid-19 zawtnak a ngeimi an karh ziah kha zapi theih asi caah hihi kan khamh kho a herh, Covid-19 zawtnak khamhnak sii a chuah tiang khamh kho kan i zuam a hau.\nKan mipi sinah Covid-19 zawtnak khamhnak sii tling tein a phanh tiang kan izuam a herh. Khi caan kan phanh te tik ahcun kan ram teinak he aa khat mi ram pakhat kan si te lai. Cu asi caah a tu caan cu fek tein kan dir a herh. Mipi pawl nih thil ti khawhnak pawl langhter izuam uh law mibu he um loin zeitin lam deuhin dah NLD tha kan peknak a lang kho lai timi lei ruat kho uh law a ṭha.\nMah tein umkal pah zongah NLD tha peknak hlasak zong khi NLD thapek ning cang phunkhat asi ve ṭhiamṭhiam ko. Zeibantuk tha peknak paoh a hme a ngan tiah aum lo. Mipi pawl atu lio zawtnak i chawnh lo ding le zawtnak a karh lonak dingin zulhphung pawl zulh in zeitin dah NLD tha kan pek kho lai timi hi ruah kho izuam in zapi nih November thla ni 8 ah NLD teinak hmuh khonak caah thimfung thlak dingin kan sawm hna.”tiin NLD Chair asi mi Daw Aung San Suu Kyi nih mipi sin biachimnak a ngei. Source, Chair NLD. Laknak CCNC


Rev. Abhram Sang Nawl “Thantlang in ṭhenkhat kan pale pawl biachimi nih ka lung a ka fahter ngai” – Chin World News Evening\nNizaan ah The Hakha Times nih Sui Hlei Ṭial ruak fim tawlnak kong he pehtlai in minung zeimawt le Thantlang No 3 Khuabawi le a dangdang pawl thil sining fianternak le an hmuhning halnak a tuah hna.\nThantlang No 3 khuabawi pa zong ai tel kho i, zeiruangah dah Thantlang nawlngeitu nih Sui Hlei Ṭial ruak an kham timi kong he pehtlai in mipi sinah thil sining fiang tein fiannternak a chimmi hmuh khawh a si. The Hakha Times nih biaruahnak an tuahnak an chimmi kongah Rev. Abhram Sang Nawl nih a hmuhning le a lungfahnak kong a tanglei bantukin a chim ve.\nRev. Abhram Sang Nawl, “Nizan Hakha Time in biaruahnak an tuahmi Sui Hlei Ṭial ruak fim tawlnak kong ah Mizo ram lei le Thantlang lei bia an chimmi cu a dang deuh ngai in ka hmuh. Thantlang in thenkhat kan pale pawl biachimi nih ka lung a ka fahter ngai.\n“Sui Hlei Ṭial hi mirum thawng fanu, thil ti kho ngai le bawi fanu hna sisehlaw zeitindah khua an ruah hnga, an tawlrel hnga i bia an chim hnga? An dawt tukmi an fanu le an fapa hna hei si tuah selaw zeitin dah an um hnga i, bia an chim hnga ti ka ruat? Kanmah cio fanu le fapa si ve selaw, kanmah kungah va tlung ve selaw zeibantukin hme kan va si ve cio hnga?,” tiah a chim ve.\n2 “Ding loin biaceih hi ngol hrimhrim cang u, miṭhalo duhdanh kha ngol cang u. 3 Sifakmi le ngakṭah kha an bia ceihpiak hna u, rethei le bawmtu ngei lo kha hmaan tein ruahpiak hna u. 4Sifak le retheimi kha chuah hna u, miṭhalo hna kut chung khan khamh hna u.\nA Poi tuk hringhran : Pu Sui Ṭhio nih Pastor pahnih le chungkhar a ṭhawl hna (chungkhar fak tuk in a hlei hoi hna)-VIDEO


Breaking News:KNU nih kawl ralkap minung pa3 an thah than hna. – Lai Lungrawn Post\nBreaking News:KNU nih kawl ralkap minung pa3 an thah than hna.\nApril 23, 2021 April 23, 2021 admin Myanmar News\nMon ramkulh, Bilin peng Swe Yaung Piah khua pawng ah nihin (April 23) zingka ah ralhrang rallokap le KNU an i kah caah Yangon ,Mawlamyine mawtaw lampi um kal an phih tiah khuami nih an chim.\nKah dohnak ah ralhrang rallokap lei in minung pathum an thi tiah khua mi pakhat nih a chim. Swe Yaung Piah khua mi pakhat meithal kuan nih a khen caah a nun nak a liam The chin post .\nThawngdang:Ralkap rual hna tangka hmuhnak hrampi a simi thing zuarthlainak company Myanma Timber Enterprise le lungvar zuarthlainak company Myanmar Pearl Enterprise cu US cozah nih phihkharnak a tuah cang tiah theih a si.\nA Linsa Tuk Cang:Thai Ralkap Ralveng Mi Tilawng Cu Rallokap Nih An Kah


Hmawngtlang Khua Hi Cu An Ropui Kho Tuk E! – Chin 11 News\nHmawngtlang Khua Hi Cu An Ropui Kho Tuk E!\nPosted By: victor victor May 5, 2020\nTCP-Hakha| 2020 May 5| Chin ramkulh Cikha in Paletwa tiang Ramkulh ramthluanpi cu Hakha in Hnaring khuapi kar lam a chiatnak cu Lautu, Mara Zophei Lam Committee nih an zohfel I Chin ramkulh Cozah sin ah remhpiak dingin an tuahmi chungin Hmawngtlang khuataw lam (Palakah lam) pe 12,000 tluk asaumi cu Hmawngtlang nih kan Leikuang a rawk lai an ti caah Cozah No.10 lamzung lei nih lam chunh ding an va zohmi cu an kham hna tiah theih a si. Mi lamchunh ding zohmi ah Thantlang simanking penguk, vawlei tahzung le Lautu, Mara, Zophei lam committee in mino le upa hna zong an kal ve tiah theih a si.\n“Keimah pumpak in ka kal kho lo. Thil sining cu ak almi halte ko hna law. Thantlang in Hnaring tiang hi lamchiatnak le khondennak a umtawnnak hmunhma (3) remhding cu Lautu, Mara, Zophei khuakomh (9) nih Cozah lei an rak halmi a si. Hmawngtlang khualuh khuachuah lam a chiat cu theih a si ko I Cucu Tisen le Palangva, Aibur khua lam (pahnih) le atu Hmawngtlang khuataw hi an si. Cozah lei nih Tisen palangva le Hmawngtlang khuataw hi a herh tiin Tangka tlakpiakmi an si. Tisen lei cu an dih deng cang. Hmawngtlang khuataw lawng hi leikuang ekah (150) a rawk lai, Tolreba cinnak a rawk lai an ti. Cozah lamthing a si ko i lam in chak le thlang Leikuang a hrawk ding a um lo. Cun Tolreba zong cu October, 2019 ahkhan an cin chommi a si. Hi thil sining hi Chin ramkulh CM le cunglei upa pawl zong kan chimh hna lai i Chin Ramkulh Vuancichok biachah ning tein a si ko lai.”tiah Chin Ramkulh Lam le Sul Vuanci Sui Thio nih The Chinland Post ah a chim.\nHmawngtlang khuachung lam (Asen) le Lamthing tiah ruahmi (blue) /Google map by TCP (aa palh kho mi a si caah a tak a si tiin ruahlo ding)\nLamchunh dingin Sohlohzii pawl an kal kan theih caah Lautu, Mara, Zophei mino le kan pa le lam committee pawl nih an hnu in kan dawi ve hna. Kan phak ahhin Cozah Lam Zung No.10 cu an rak phan diam cang i an khammi hna kong an kan chim. Mah cu zeitin dah an ruah hnga ti kan va kal cu an rak tam ngai, an kan buk ko. Kan Chin ramkulh lamthluanmi zapi hmanmi lawng silo in Lautu, Zophei, Mara kan lamthluanpi a si caah tha seh, tluang seh kan ti caah kan izuammi a si ti zong ka chimh hna. Anmah lei in cun nan kan ceihhmai zongah kan duh lo lai an kan titop ko. Bu aiawh in a rami ka si caah meeting kan va thu ta ve lai ka ti hna. Hi kan lam a thatnak caah kan izuammi a si I Khuapakhat hnorsuan duh ah kan tuahmi a si hrim lo, Lautu, Mara, Zophei (LMZ) mino zong thaizing meeting zong kan thu than lai. A herhningin kan cawlcang rih ko lai” tiah a hmun a a va kalmi Mara Mino Phu (Mara Thyutlia Py) President Salai Vakhithie nih The Chinland Post ah a chim.\n“Lautu, Mara, Zophei(LMZ) upa hna nih voi tampi kan lam a tha lomi thatnak dingin voi tampi meeting an thu, voi tampi Cozah sin ah an izuam, lamkauh ding zong budget pek kan si. Kan ilawm taktak. Asinain Hmawngtlang luh lai ah Cozah nih Ramkulh lam ah pompiak ciami le a pheituk mi kan lampi cu Khuachung lei an luhter tikah an khualuhnak le chuahnak hi a chukcho a ngerngawi i tih a nung ngaingaimi a si. Cucu anmah khua hnorsuan duh ah silo in mizapi le kanmah Lautu, Mara, Zophei, Zotung unau kan zulhbikmi lam a si caah tha seh tiin kan pa le an cawlcanghmi cungah LMZ mino lei zongin kan izuammi a si. Hmawngtlang lei zong nih hmailei ca tampi kan ruatpiak hna seh, kan lam kauh khawh ding hi a phunphun in kan izuam rih ko lai” tiah LMZ mino phu lam committee hruaitu Palian nih The Chinland Post ah a chim.\nHi kong he pehtlai in Hmawngtlang khuabawi le Hmawngtlang ohsuh chairman kan pehtlaih hna nain an phone a off caah kan chon kho rih hna lo.\n“Nihin cu Palek minung 20 hrawng an phan ve. Hmawngtlang lei nih thihngamh in an duhlonak an chim. A fawi lai lo” tiah a hmu ve mi hna pakhat nih The Chinland Post ah a chim.\nHakha-Thantlang in Hnaring tiang lam hi 1963 ah Lautu, Zophei, Mara ibawmh in mah kutke tein rak chunhmi lampi a si. 1994 ah Ramkulh Lam tiin theihpimi lam a si. 2014-15 kum Vuancichok Hung Ngai chan ah Thantlang in Hnaring tiang lam kauh a si nain Hmawngtlang khuataw lam tuah tilo in Hmawngtlang khuachung lei an luhter hi a si tiah theih a si. 2017 kum ah Lautu, Mara, Zophei lam committee le khuakomh (ohsuh) pakua nih tih a nungmi lam vialte hnon in a hlan lamphei ning tein chunhdingin Cozah an hal caah Tisen A in Palang va tiang an halmi le Hmawngtlang khuataw lamkauh ding cu Cozah nih budget a chiahpiak hna. Hmawngtlang lei nih an khuachung lam pallo ding an duh lo lengah lamthing cung a ummi leikuang le tolreba cinnak hmun a rawk lai tiah a tu bantuk an duh lo hi a si tiah theih a si.


Mah thawngpang pathum cu a linsa bak ko cang hi – Thechinlungnews\nMah thawngpang pathum cu a linsa bak ko cang hi\nTu lio US thawngpang cu a linsa bak ko, mah bantuk in US hi a buai bal lo tiah mi tampi nih an rak chim. Civil War lio ah buainak an tawn bantuk thil kha an tawn than lai tiah an zum cang\nItaly Gate ti thawngpang a chuak than, mah Italy Gate ti thawngpang hi Kum 2016 President thim lio ah Russiagate ti bantuk kha (Russia nih Trump a bawmh i, Trump cu President caah a tling tiah an rak ti ti bantuk kha)\nMah Italygate ah hin Italy Ram, Rome in US president thimnak kongah an nih thlak ve ti a si. Trump vote cu Biden lei ah an thial ti a si. Mah bantuk in a tuah tu pakhat cu tlaih a si cang ti a si. Cun Intelligence Agency nih an fehter cang ti a si\nNatein US lei nih zeihman thawngpang fiang an chim rih lo. Source nih a chim ning a cun, mah hi thatein an zoh lai i a hman ti an thei hnuah thawngpang fiang an thangh te lai tiah zum a si\nCun Nancy Pelosi laptop kha January Ni 6 ah fir piak a si. Mah laptop ah khan ramdang mi hna cu kum 2020 election ah i thlak ding in a sawm hna tiah thei a si. Mah hi kum 2018 thawk in a rak ti cang ti a si. Mah hi FBI lei nih zeihman thawngpang fiang an chim rih lo\nCun Nancy Pelosi nih ralkap buai Mark Milley sin ah a chim mi “Nuclear Code kha Trump nih ramdang tuknak caah a hmang sual lai caah rak hmangter hla u tiah a chim. Mah bantuk a chim hnuah press Conference ah bia chimnak a ngei\nNatein source nih a chim ning a cun, ralkal bawi nih Nancy Pelosi a chim mi hi a ngaipiak duh lo ti a si. A chim ning a cun, Trump hi White House ah a um chung poah cu US President a si caah nawlngeinak vialte cu a mak kuk ah a um dih tiin a leh tiah a chim. Source-Rainbow\nBe the first to comment on "Mah thawngpang pathum cu a linsa bak ko cang hi"


China le Thailand nih Exercise ngeih nak ah War games Saab Gripen ah chinese J-11 fighter cu an cawlcang kho bak lo, China hi ruah ning an si lo, – Kawltu Team\nChina le Thailand nih Exercise ngeih nak ah War games Saab Gripen ah chinese J-11 fighter cu an cawlcang kho bak lo, China hi ruah ning an si lo,\nAugust 10, 2021 Pu Tawn Mang\nSaab Gripen & Chinese J-11 fighter jets hna nih Dogfight an ngeih nak ahChina war planes hna cu, cawnding angahtuk rih ko timi alang khawh, Exercise Falcon Strike 2015, Korat Royal Thailand Air Force Base ah joint exercise Chinese & Thailand air forces hna nih anrak ngeih mi ah siseh, 2019 zong ah achim ning bantuk asi lo timi afiang ngai ko arak nep ngai tinak asi.\nWar games nak ah khan Chinese PLA Air Force (PLAAF) hna nih J-11 an chuah pi kha asi, Thailand Air Force hna nih Swedish Saab JAS-39C/D Gripens le American F-16s zong an ngei thiamhtiam ko anrak thiam ngai ko khah, Khuaruah har ngai mi pakhat cu Thailand nih Swedish Saab JAS-39C/D Gripens, an ngeihnak hi, kum 25 Chinese J-11 Fighters nak in angeihnak hi asau cang ko nain, China nak in cungnung deuh khi arak si amen lo ngai.\nGripen nih J-11 hi arak tei bak ko ruang ah, China’s air-warfare capabilities aniam zia alang ko, Saab JAS 39 Gripen, Swedish fourth-generation single-engine multirole fighter jet hi 1988 ah a azuangter kho hmasa bik asi, 1996 ah service hram thawh in-speed of Mach 2, Central Europe, South Africa, & Southeast Asia ram 6 hna nih anrak cawk cang hna khi asi.\nChina’s J-11 fighter hi Soviet-designed Sukhoi Su-27, twin-engine jet 1998 ah arak zuangter hmasa bik asi, missile approach warning system (MAWS) cockpit displays, fire control systems R-77 /PL-10 missiles, Chinese Air Force hna nih anrak bohchan ngai mi asi, Navy hna nih 70 an ngeih tiah thei asi.\nThailand Air Forces hna he ni 7 chung exercises an ngeih nak ah hin Analyst hna nih J-11 hi an hmuh ning aniam bak ko, Thailand Gripen hi AIM-9 infrared-guided missiles & internal cannon an ngeih dih lio ah, J-11 hi infrared-guided short-range missiles-PL-8s nih War games an ngeih nak ah J-11 medium-range missiles, PL-12s nak in Gripen AIM-120 medium-range missiles a tha deuh ko tiah fiang ngai in alang ko.\nIndia nih 4.5 generation French-made Rafales, squadron 2 an ngeih lio asi, Eastern Ladakh Line of Actual Control (LAC) ah India le China nih standoff an ngeih lio, Fourth-generation Gripen lak ah zong ah Chinese jets hi mah tutluk in arak niam ah cun, Jet Rafale caah cun zei hmanh ngamh lonak a um lai lo khi asi.\n← Ka fanu hi Nupi caah ngeih duh an um ah cun vawk 300 hi ka pek lai ati, vawk 300×25000=7,500,000 India tangka in,\nFanu pasal ngeih ding mi sin ah apa nih bia acah ta mi hna asung lawi tuk hringhran (10) mah bia atheirih lo mi nupi pasal ngeih ding mi hna caah, →


Chinmi atam-u nih NLD an ttanhmi zoh tikah,a policy ruangah siloin Daw Suh pakhat ruangah si ticu 99.9% afiang – Hakha Cherry\nAung San cu kan pupa nih an rak zumh ruangah kawlsal ah kum 70 kan taang,Chin chanthar nih Daw Suh kan zumh rih caah hmailei zeidah kan tonte rih hnga cu?\nChin duhmi cu,minung pakhat rumro i bochan atthatlonak kha si. POLITICS in an chuak kho,an thi an lo kho,cucaah minung pakhatah faktuk in i hngat le i bochan a tthatlonak cu kan pupa nih Aung San an rak i bochan sualnak nih kum 70 chung lolak tivakua a kan hrawnter hi si.\nChinmi atam-u nih NLD an ttanhmi zoh tikah,a policy ruangah siloin Daw Suh pakhat ruangah si ticu 99.9% afiang. Tikah, Daw Suh cu 2025 hnu khin cun politics,party kongah aw-aan anei kho tuk lem lai lo,a ruang cu kum 80 leng a si cang lai.Daw Suh nih NLD party adinh tak hnuah ta! timi biahalnak he party dirpi hi cu,Tivacek bungkur theh btk he aa lo.\nCucaah kanmahte in kan dir le mah le mah i bochan,mah miphun ttanh hi a fuh bikmi si pinah “zumhsual” timi a um kho lo.Miphun le a party dirpi ruangah aa palh,a ttanh sual tiah timi an um lem lo.Mah miphun dirpi ruangah sal ah kan taang bal lai lo.Credit-William HC


Thantlang Palik Inn Thlang Khuasa Inn 80-100 karlah Cu Khuaci An Mui,Lam Loin Palik Nih An Chiah Hna – Onlinenungak\nA poi Tipin Cun chim awk um tilo, Thantlang Palik zung-sakhan tlang in zunghmun sang dawng 80-100 karlak khuasa cu Palik nih Thirhri an kulh hnawh hna caah lungre thei le ngaihchia in khua an sa. Palik nih an luhchuahnak Lampi thirhri in an phih piak hna tikah luhchuahnak an ngei tilo, eidin facang an cawkmi zong Diltlang cungin an tumkaipi.\nAn chuah luhnak an phih piak ding hna a si cun an phih hlan ah chin cozah sin ah lamthar an chuah luhnsk an tuah piak awk hna a si. Hibantukin thil an tuahmi hi Ralkap uknak he ai dannak pakhat hmanh a umlo.\nHibantukin thil an tuahmi hi cu khuanupa zong an ngaihchia tuk, an ngeihchiatnak cu keimah the Thantlang post network ngeitu sin ah an sang upa pakhat nih phone aa ka chawnh i a ka chimh rak kan tialpiak tiah a ti caah ka tialmi si.\nHi thil kongah sang dih lak zong lamlo in minung fa velo bang an um hi an lung fahnak cu aan ka chimh. Saram kan si rihlo lam ngeilo tiangin aa kan chiahmi cu kan lung fak tuk tiah upa pakhat min chim lomi nih phone chungin aa ka chimh.\nA chim rihmi cu Zaan le bangah cun diltlang cung le an kan kham kanhmi thirhri kar in kan i tenh i kan lut chuak tiah an chim. Cafang palh sualmi um cun ka ruat thiam u phone si caah, laptop ka ngeih khawh cun Thantlang thawngpang tha tein thanh khawh kai zuam peng lai. Ka page hi like le share in ka bawm peng u. The Thantlang Post Network


Pu Thla Hre; Zun ek Dopnak le Hlonhnak (Vacuum Truck and Sewagefirm) - THE CHINLAND POST\nPu Thla Hre; Zun ek Dopnak le Hlonhnak (Vacuum Truck and Sewagefirm)\nThe Chinland Post| 2019 May 11| Biahmai thi: Mangheilung va, Hausang va, Hmundor va, Lunghlei va, Chiatserh va Keisih va le Sahau va hi Halkha khua chung in Tong va ah a kal mi an si. Dillo va, Zion va, Tlang va, Sina va, Lungtha va, Bethel va le Kouhkun va hi Nawi tiva lei ah aa fawn mi an si.\nHalkha cu din ti le hman ti a har tuk caah mah tiva 14 hi a cheu nih din ti le khawlh tawl nak ah an hman. A cheu nih motor in an than i din ei nak ah an hman.Cu lio ah cun mi cheu nih a cung lei in zunput (ek inn) chung i pipe chuah riang mang i a naih nak ti va ah a luan ter tu an um pah len. A cheu cu lam pawng luti luan nak ah an sah hna.\nA tang lei a um mi kan minung hawi zawn rruah lo in a cung lei in zunek hang (Exclement) duh poh kal ter cu mi zawn ruah lo bak a si. Kawl phungthluk ban tuk in ” a ho an thih zong ah Nga Te a dam poh cun a zaa ko” ti mi ruah nak tha lo a si.\nSewagefirm a herh nak\nSipin rian kan tuan lio ah cun zoh fel nak kan rak tuah leng mang hna. A cheu dan kan tat (liam ter) mi le ral rin kan pek mi hna zong an um len. A tu cu a hngal lo ban tuk in zoh sawh sawh a si ko rua ka ti.\nHlan lio kan pupa chan ah cun zun ek cu inn cung in inn tang vok ar zuat mi lak ah fawi tein kan sah ko. Tlawmpal kan thangcho deuh i vawlei khor te kan cawh i a awng ka te kan tuah . Ning zah phen ah Bawri ti ban tuk van pang kham men a rak si.\nA tu chan ah cun khua te lei cheu khat chim lo khua te a tam deuh le khua pi ah cun inn a si loah dum chung ah Septic tank he, titoih mi zunput (Water – Closet)he hman cio a si cang. Cu cu mizapi ngan dam nak ca hrim hrim ah a herh ngai mi a si.\nA cheu Septic tank a tha lo mi le an tuah mi a ning cang a si lo mi cu rungrul a ei tu a zuat khawh lo caah can a ruah ah cun a khat colh ko. Vawlei khor cawh i hman mi zong a tam pi rih caah tarual te cu kum 2 kum 3 ah cun a khat colh ko. Khualipi pakhat ah cun mizapi caah zunek hlonh nak le khon nak a um lo mi cu tlam a tling mi khualipi a si bal lo. Cu caah khualipi pa khat ah cun zunek dop nak le hlonh nak (khon nak) Sewagefirm hi a herh tak tak mi a si.\nBudget hal mi le tuahtuan mi\nRam kulh Sipin nih 2016-2017 budget kumah zunek khon nak tank sak ding in tang ka kan rak hal i Halkha peng kulh Sipin committee ah (30.00 million ks.) kan rak thlak piak. Khua hlun lei Haithlan a tang deuh a niam nak hmun hma kan rak zoh fel hnu ah a tung pe 70′ a vang pe 30′ a san 7ft a si mi Sewagefirm cu tha ngai le fel ngai in kan sak cang. Tuanvo latu Company cu Aung Aung Co.ltd a si i tha ngai in a kan sak piak. Sewagefrim cu a ning cang (System) palh sual lo ding a bia pi tuk caah Mandalay le Yangon ah Sipin Engineer pakhat kan rak thlah hmasa i zoh fel nak le cawn nak a ngeih hnu ah Design tha te in kan suai. A tuantu Company zong nih kawl lei ah hawi tuah mi ning cang zoh fel nak a ngeih ve hnu ah sak hram a rak thawk. Sipin Engineer nih an tuan lio ah zoh fel nak an tuah leng mang ve.\nRam dang ka tlawn lio ah hin Landfill le Sewagefirm an tuah ning hi ramdang um miphun daw tu hna thawng in ka zoh fel ve lengmang mi a si. An nih ram thangcho ah cun kum tampi ca ruah bu in khua an ser siam. Mah le inn cio in a chuak mi zunek vialte hi vawlei tang pipe line ngan pipi in an fonh i an kal ter dih. A cheu cu seh nih a dop piak ve ko hna. Sewagefirm in Biogas zong an chuah ter khawh. An thianhlim ter hnuah cinthlak ca zong ah an hman. Khuaruahhar ngai in ka hmuh mi pakhat cu an khon nak hmun ahhin zei rim hmanh a nam mi a um ti lo. Ramkulh Sipin lutlai ka tuan lio ah mah bantuk a tuan mi ramdang Company director pakhat Halkha a rak phan i bia kan i ruah hna. Mah pa cu ramdang ah Sewagefirm in Biogas chuah nak tiang tuanvo a latawn mi a si.Haithlan i Sewagefirm kan tuah mi zong cu a rak zoh. A chim mi chung in nih chuak pah a si mi pakhat cu ” Kan duh ning in a hran thil nan ngei rih lo. Nan minung zoh ah a chuak mi a tlawm tuk deuh rih. A tampi chuah ter khawh le khon khawh rak i zuam rih uh a ti “.\nZunek dop nak Vacuumtruck kan herh te lai kan ti i 2017 kum ah budget kan rak hal than. 2018-2019 kum budget ah Vacuum truck pakhat cawknak (30.0 million ks) le ti thuarhnawm dop nak pahnih caah (25.00 million ks) kan hal khawh.Halkha peng kulh Sipin committee nih an cawk cang . Peng kulh Sipin ah zun ek dop nak motor, a mawngtu, a tuantu, a hlonh nak hmun, tlam tling te in a um dih cang caah mi zapi nih hngalh le services tuah piak ding hi a biapi tuk mi a si.\nServices Taxes kong\nKhualipi pakhat nih a herh tuk mi le mizapi thahnem nak caah a herh mi vial te cu tangka tampi dih in kan tuah cang nain a tu ah mipi nih kan hmang rih lo. Hman a herh cang. April 23,2019 ni ah Peng kulh Sipin committee nih thawng thanh nak ah zun ek dop piak a duh mi poh nih Pengkulh Sipin sin ah thawng thanh theih ter ah cun tuahtuan piak khawh a si tiah thawng an thanh. A tha ngai mi a si ko. Nizaan ah kan upa le cheukhat he Haithlan ah Sewagefirm tuah mi kan va zoh ta. Sipin nih thawng thanh nak in a tutiang ah zei zunek hmanh dop piak mi le hlonh piak mi a um rih lo. Zaapi nih kan hgalh lo maw, a si lo ah kan i fiang lo maw, a si lo ah zei cah dah a si hnga tiah khua ka ruat.\nKa ruah mi pa khat cu inn khat dop piak ah dop man k.200000/- ti a si. A cung lei acozah lung tlinpi nak a um le um lo cu ka hngal lo nain dop man ri khiah mi a tam tuk deuh rua ka ti. Sipin nih mizapi ca thathmem nak (Services) tuah piak tik ah tuah man(Tax) lak phung bak a si. Si hmanh seh law a miak tampi lak phung a si lo. Services tax ah a lut mi a si caah aa tlak nak te in rikhiah i mah ningcun lak phung a si.\nMotor cawk piak a si cang, a tuan tu an um, a mawng tu an um,maintainace aum ko ah cun voi khat ah k- 50000/- in k- 100000/- kar lak lawng a si awk a si ka ti. Yagon ah cun voi khat ah k- 20000/- in k-60000/- lawng a si. Si hmanh seh law tlawmpal a tam deuh hmanh ah a pawi tuk rih lo.\nMizapi zong nih Sipin tuah piak mi Services kong hi theih ngai ngai a herh mi a si. Tuah piak duh mi Sipin ah tling tein a um ko hi kan hngalh dih cang maw? Zai ban tuk in dah rian tuan a si ti hi zapi nih hngalh ve hrim hrim a herh. Sipin rian kong ah mi cheu khat lung fian lo nak a um ah cun a ho poh nih tuanvo ngei tu hal lengmang khawh a si. Sipin zong nih a tuanvo a si caah lung fiang te in chim fian nak a tuah leng mang lai. A ruang cu Sipin Committee pawl cu mizapi nih kan tuan piak seh tiah thim mi an si.” Mizapi caah a tha bik in kaa zuam lai i ka tuan piak hna lai” tiah bia aa kam mi an si.\nZun ek hang vial te ti va ah hlonh le luan ter cu um ti hlah seh law a tha. Na zunput a khah ah cun dop piak tu an um cang.\nSipin phungphai (Law) umtuning\nA tu hman lio mi 2013 Chinstate Development law (Sipin upadi) phungrel nak cang 12(d) ah mizapi zunek kong tlangtlak ding hi Sipin committee i a tuanvo a si. A ning cang te in mizapi caah tlangtlak mi a buar mi cu phungrel cang 76,77 ah tangka 100000 tiang liam ter le thong thla 6 tlak khawh a si. Cu lawng silo in phungrel nak 23 (f), 62(a), 63(c) ning in zoh fel nak tuah lengmang ding a si.\nHi rian hi Sipin nih tlamtling in a tuan khawh lo (a si lo ah) mi dang tuan ter a duh ah cun a duh mi zapi theih in notice a tuah lai i Tendar in a si loah, lelan (aution) in a leng Company pek khawh a si. A si lo ah hmun khat ah tuanti khawh zong a si. A mah bal te aa tlak mi Services tax rikhiah mi a ngeih hma sa lai i cu rikhiah mi cu a lonh hrim hrim lai lo. A sullam cu mizapi caah thilrit tuk (ဝန်ထုပ်ဝန်ပိုး) si hlah seh ti duh caah a si. Company he kap hnih i bomh in tuan tiah cun Sipin nih motor le a herh mi dang dang zulhphung he a pek ve lai. Cu cu Sipin phunglam um tu ning te a si.\nZun ek dop nak le hlonh nak tank(Sewage firm) kan rak tuah mi hi khua mi caah kan herh mi tuah tuan piak khawh ding caah si seh, ning cang lo in zun ek hlonh ter ti lo ding caah si seh, Khua chung thianhlim nak le mizapi kan ngandam nak caah siseh, Khualipi he aa tlak in thathnem nak tam pi a chuah ter lai tiah zumh nak kan ngei. Ni fa tin a chuak mi thurhnawm le zunek vealte a ning cang tein fim tawl le hlonh i zuam hna u sih. A thangcho mi khua le ram miphun kan si khawh ve nak hnga a hramthok ve hram u sih law kan nun ning a cawisang tu pakhat si ve hram seh ti saduhthah nak he ka bia a dongh ter.\nChin state Development Affairs\nPrevious Hringtu Nule Upat Peknak Le Pathian Bia (Mother Day Sermon)\nNext Vawlei Dawt Lo Cu Minung Hawi Dawt Lo He Aa Khat


Nu nih Hin Zeibantuk Pa ZUZU pungsan Dah An Duh Timi Natheih ah Cun Aza Ko Pa Pawl Nih Theih Bak Ding A Si Hih Mu – Bawipa Tlang\nSource nih a chimmi hi zeidah alawh timi kongah Pa nih theih khawh ding cu a si lo. Cu cu nu dirhmun in chimmi a si caah a si. Ngandamnak kong he pehtlaiin le chungkhar konghe pehtlaiin thehealthside nih a chimning ah cun Nu nih hin pa zuzu pungsan duhmi cu an rak ngei hrim hrim ko tiah a ti. Cu cu nu tampi nih cun an duhmi pungsan hi an chim ngamlo nain pungsan duhmi cu an ngei dih hna a ti. Cu pungsan an duhmi phun cu pungsan dawh le dawhlo ah aa hngatlo, anmah lungdiriamter khotu ah khan a si deuh tiah ati.\nNu ni pa zuzu pungsan an duhmi pakhatnak ah cun pa zuzu lulianmi( big head) a si a ti. Zeitindah zuzu lulian mi cu an duh hnga timi ruah ah hin khuruahhar cu a si pah. Nain cubantuk pungsan cu nu caah cun a rak tha tuk e a ti. Nu nih an chimmi cu nu chiatha chunglei 4-5 inches thuk ah khin G-spot ( nu nih an inuamhnak tak tak a umnak hmun) timi a um. Cu G-spot cu nu chiatha chung cunglei ah khin a si e a ti. Cu cu pa zuzu lulian nih cun fawi tein a tongh khawh caah nu nih kan ilunghmuih tuk tiah an ti.\nA pahnihnak cu, Pa zuzu a kawimi (curve)a si an ti. Pa zuzu lian ngai sau ngai tung i adingmi nakin a hmet ko zongah a kawimi( cunglei hoih in a kawimi) kan duh tiah an ti. Cu cu zeitindah a si tiah cun cunglei kan chim cia bantukin nu nih an inuamhnak bik point G-spot cu nu chiatha chung cunglei ah a um tiah an ti. Cu cu pa zuzu kawimi nih cun fawi tein a tongh khawh colh. Cu kan G-spot fawi tein a dong khomi pa zuzu hi nu nih cun kan duh bik ko tiah an ti timi nu thlithup bia cu thehealthside nih cun alanghter.\nPa zuzu hmet le lianh ah hin silem loin nu nih an duhmi rak tlinter piak khawh hi a rak si bik. Nu nih an chimmi cu pa nih zumh ding a si ko. Zeicatiah nu chunglei sining cu mizei pa hmanh nih theihpiak khawh asi lo. Nihin vawleicung chungkhar tampi cu nupa karlakah ithennak achuak. Hi hi nupa sinak ah lungdi iriamhlo hi a tambik cu an si tiah hlathlaitu hna nih an chim lengmang mi a si.\nPa lawng nih mah diriamnak hmuh peng i, nupi le nih voikhat te hmanh nupa sinak hi zeidah athawtnamh ti hmanh theihter ballo. Cu cu pasal lei chambau a si cang. Pa nih diriaman na ngeih bantukin na nupi zong nih diriamnak timi a ngei khawh ve a hau ti hi nuva karlak ah zeitikhmanhah phillo a tha bik. Credit: Dailychinstar\nPrevious Article Nu Pawl Lawng Si Loin Pa Virgin Hi Zeitindah Nu Nih Kan Theih Khawh Hna Ning A Si Lai Nungak Pawl Nih Cun Theih Bak Ding A Si Hihi Cu\nNext Article Lai Nutung Pawl Nan Sining Cu A Phuan Dih Vial Ko Ne Ai Ningzak Ngai Asi


ICJ Tazacuai Kongah Kawlram Cu A Hoikom Tha Ram Tiang Nih Lamdang An Mertak Ruangmang Cang – Chin World News Evening\nDecember 9, 2019 Salai Van World News\nICJ CASE AH CHINA NIH KAWLRAM A DIRKAMH DUH TI LOH: China Zong Nih Gambia Cu A Hnatlakpi Ruang Maang Cang Ko Hih. China nih Kawlram hi a dirkamh pengmi ram a rak si. Veto tiang voi tampi hmang in UNO beiceihnak ah a dirpi i a khamh tawn. Asinain atutan ICJ case ahcun daitein a um ziar. Daite umcu a hnatlak pi ve hna khi asi ko. A dirkamh duhlo lawng siloin an luan tuk cang i a ngamh tilo zong asi kho mi asi.\nGambia le China Pehtlaihnak (Diplomatic ties) cu 1974 ah a cat. Gambia nih Taiwan he pehtlaihnak a tuah caah China cu a thinhang tuk i Gambia he Diplomatic Ties a chah dih. Kum 20 renglo pehtlaihnak a ngei tilomi Gambia le China cu 2016 kum in ipehtlaihnak lam an kawl tthan. Gambia sawmnak in China Forein Affairs Minister WANG YI cu Gambia ah a tlawng hna.\n2018 ah Gambia President Adama Barrow zong China ah a tlawng ve i President Lu Xi Jinping he an i ton. Gambia nih ONE CHINA POLICY a hnatlak pi hna caah Pehtlaihnak (Diplomatic Ties) cu an tuah tthan cang. China nih Gambia tthanchonak bawmh awk ah biakamnak tampi a tuah ve. OIC Confetence 2020 Gambia nih Host an tuan lai i Airport le lam caah China nih a bawmh rih lai.\nHmailei zongah UN ah Kawlram hi tazacuai um sehlaw China nih hin hlan bantuk in Veto in a dirkamh duh ti lai lo. Kawlram caahcun vanchiat zatlak taktak asi ko cang. Ningt’ih zong asi. Kawlram Cozah le Upa pawl caah ICJ hi an lungfimnak le an zia t’hinhnak si hram ko seh.Tlangcungmi dihlak kan zalennak le kan Nuhrin Covo an kan upatnak caah cang hram ko seh. Credit: Jacob R. Thang


Jehovah Kan Pathian Kan Miphun Cung I Na Khuakhan Hi Minung Ruahnak Nih A Phaan Kho Hrim Lo E - Khuaruah Har News\nChinram,Thantlang Peng ikahnak ruang i pum himnak ruahah Kan Laimi a zaam mi hna cu,Kan unau,Mizoram ,Farkawn khua chung ah um naak hmun an ngeih ti lo caa le Covid Zawtnak ruang he pehtlai chih in khua chung um kha India Cozah lei nih an sianh hna lo ruangah a tubantuk khin,Farkawn khua mi YMA hna Nih an ram chungah an idornak thlam an sakter hna.\nAn thlam khuhnak caah silpulin zong Ttha tein an peek hna ti a si. Farkawn khua mi,Bawipa nih thluachuah in pe Ko hnaseh. Atang hmanthlak i pitar te zawng hi tiau tiva ral anvan kai pi bak in kanram te kan vawilei maw kan inn le kan lo ati le Chin ram lei a chuanh pah in heh tiah Ttap e, anti.Bawipa nih kilveng Ko hnaselaw.\nRelchap-Mah Lung Hnangam AH Ttial Lengmang Ko Ning: Zahan I CDF nih ralhrang pawl an bawh hna,an lei panh in an kal cu a lang cun an hei hmuh ko hna. Asinain, an langhlonak zawn in an hel an hel hna hnu ah an peel hna i a bawhtu hna CDF lehlam an kah ko mi hna kha, ruah lengmang ah hin nan bawh lio hna an thei mi um hnaselaw cu nih cun leirawitu/ Daalan kan ti lengmang mi ttuan in ralhrang pawl hi chim hna selaw a dawh ngaingai ko hi teh.\nCucaah,ral kan tuk tik ah Kachin kan lo loh ti a fiang i kan mah chung lila maw, kan bawh lio hna a thei i a kan hmu mi kha nan caah ttihnung bak an si ti a fiang ko i,cucu hi hnu ah nan iralrin chinchinnak le nan him chinchinnak caah cang selaw,a tu hnu cun cuhlannak in fim deuh chinchin le ralring deuh chinchin in cawlcangh le tthut le dir tu kan zuam piak ko ne uh,tiah siaherhnak he kan nawl ko hna. Crd: Tinduh Thang\nDr. Sasa Nih Mipi Sin Ah Nawlpat Nak A Tuah Mi Te Hi Tuah Khawh Rak I Zuam Ve+Video\nUS Um Mi Caah Thawngtha: US State 50 Cu Covid-19 Vaccine An Phawtzamh Cang